“Dahsyat Komen Segelintir Netizen”- Ashira Aziz Bersuara Selepas Dikecam ‘Set Dating’ Untuk Anak Lelaki

Penyanyi, Ashira Aziz mendapat kecaman netizen selepas membuat temujanji untuk anak tunggalnya, Megat Syazril (15) bersama rakan perempuannya yang dikenali sebagai Yana secara rahsia

Walaubagaimanapun, tindakan yang dilakukan oleh Ashira telah mengundang kecaman segelintir netizen yang memberitahu bahawa ibu bapa tidak sepatutnya menggalakkan ikhtilat yang mendorong ke arah zina.

“Parents tak sepatutnya menggalakkan ikhtilat sebab perkara tu adalah jalan zina. Sebagai parents, kita kena didik anak ikut ajaran agama, dan larang mereka lakukan perkara bertentang dengan ajaran agama. As parents we should advise them not to support their wrong doing.”

“Bila bab agama kurang camni la jadinya.”

“Siapa kata tak boleh halang…Ni galakkan lagi..hmm”

“Sporting tu bagus dah..Tapi happy dengan benda yang dah tentu haram tu yang tak bagus. Tapi kalau ada jodoh takpe la..Tapi tulaa dunia akhir zaman..Maksiat sana sini..Sedih tengok.” komen mereka

A post shared by AshiraGV7 (@ashiraaziz)

Bintang GV7 ini kemudian tampil bersuara selepas menerima kecaman netizen dan meminta mereka untuk menganggapnya sebagai manusia biasa dan bukan sebagai artis.

“Dahsyat komen-komen segelintir netizen dekat FB dan IG Astro Gempak pasal post saya bawak anak saya jumpa kawan perempuan dia eh. Dah2 la tu cuba anggap saya ni manusia biasa bukan artis.

Biarkan saya dan anak lelaki saya teruskan kehidupan kami yang tak pernah kacau hidup orang dengan aman please.”-Jelas Ashira

Tambahnya lagi, dia menerima dan berterima kasih atas teguran baik yang diberikan padanya dan dalam masa yang sama turut mendoakan yang terbaik untuk semua pihak termasuk mereka yang mengecamnya sekeluarga.

“Teguran yang baik saya ambik dengan terima kasih . Saya doakan yang baik-baik untuk semua yang ngata bukan-bukan kat saya dan anak saya Aamin.

Saya post tu untuk saya simpan sebagai kenangan untuk kami. Life is Too short guys.”- kongsi Ashira

Sekadar info, Ashira merupakan isteri kepada ahli kumpulan Indigo, Badrul Izhan Yeop Abdullah. Perkahwinan ini juga merupakan perkahwinan kedua buat Ashira dan Bad. Menerusi perkahwinan terdahulu, Ashira dikurniakan seorang anak lelaki manakala Bad pula memiliki seorang anak lelaki dan seorang anak perempuan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Zahirah Macwilson Akui Letih Urus Kerja & Rumahtangga Sendirian

Wanita masa kini tidak terlepas dengan bebanan berat, apatah lagi setelah bergelar isteri yang mempunyai pelbagai tanggungjawab harus digalas. Dari seorang isteri, ibu, anak dan cucu kepada keluarga.

Luahan para isteri yang tertekan kerana terlalu letih mengurus rumahtangga dan kerja, kerap berlaku dalam masyarakat. Dan hal yang sama sedang dilalui oleh pelakon jelita Zahirah Macwilson yang berkongsi serba sedikit tekanan yang dialaminya di Insta Stories.

Berdasarkan perkongsian ibu kepada Isaac ini, Zahirah telah menggalas beberapa tanggungjawab seorang diri tanpa suaminya,  Aiman Hakim Ridza berikutan pelakon itu telah mula menjalani penggambaran di set.

“Menjaga Isaac, menjaga nenek, mengemas rumah, membersih, memasak, mengurus kerja saya sendiri/content.

Belum lagi sebut pasal Isaac hilang selera makan sebab sakit gigi nak tumbuh (buatkan dia makanan dan dia langsung tak ada rasa nak makan).

Sejujurnya saya tak pernah rasa hilang tenaga macam ni.” Luahnya

Bukan itu sahaja, pelakon ini turut akui akibat terlalu sibuk dengan anak dan mengurus rumahtangga, dirinya juga kadang-kala tidak terurus dan terlupa untuk makan.

“Harus luahkan sedikit sebab saya terlalu penat + lengan lenguh (dukung 9kg setiap hari dan sampai lupa nak makan). Dah tak kisah dengan rupa saya sebab.. Keutamaan dah berbeza sekarang.” Luahnya lagi

Menurut pelakon ini juga, dia bukan ingin merungut atau berkeluh-kesah, namun apa yang dirasai perlu diluahkan terutama apabila melalui masa yang sukar dan tertekan.

“Bukan nak mengeluh atau apa-apa tapi cuma ingin luahkan.

Ada sesiapa yang rasa penat hingga sampai satu masa mereka ingin breakdown atau menjerit?

Tidak kira sama ada anda ada seorang anak atau lima, tiada anak dan cuma melalui saat yang sukar dan saat yang menekan..

Cuma ingin anda tahu, anda lakukan kerja yang menakjubkan.

Wanita sama ada yang belum berkahwin mahupun sudah berumahtangga, perlu menjaga kesihatan mental dan fizikal. Betul kata Zahirah, ada masa-masa kita perlu luahkan apa yang terbuku untuk melepaskan tekanan yang dialami.


Netizen Menangis, Terharu Lihat Kejutan DSV Hadiahkan Kereta SUV Buat Ibu

Jutawan kosmetik terkenal, Dato Seri Dr. Hajjah Hasmizah Othman atau lebih dikenali sebagai DSV mencuri tumpuan ramai menerusi hantaran terkini di laman Instagram.

Dalam sebuah video berdurasi hampir 13 minit, kelihatan DSV membuat kejutan buat ibunya yang tercinta dengan menghadiahkan sebuah kereta baharu. Menurut DSV, tujuannya menghadiahkan sebuah kereta buat insan istimewa tersebut kerana ingin memudahkan urusan ibunya menunaikan ibadah di masjid.

Jelasnya lagi, kereta model SUV jenama Honda itu juga lebih selesa daripada kereta sebelum ini dan menyifatkan pemberian tersebut sebagai ‘menumpang’ keberkatan ibunya.

Menerusi video yang dimuatnaik, DSV juga telah memandu sendiri kereta baharu tersebut ke rumah ibunya. Sebagai gimik, terdapat beberapa individu yang bersubahat dengan DSV memberitahu bahawa kereta ibunya itu perlu ‘ditarik semula’ berikutan usahawan itu kononnya gagal membayar wang bulanan pembelian kenderaaan tersebut.

A post shared by Dato' Seri Dr. Hajah Vida (@datoserivida)

Dalam pada itu, kelihatan ibunya mengelap air mata kerana sedih dengan khabar berita tersebut sebelum disusuli kehadiran DSV yang memberitahu ia sekadar kejutan buatnya.

Menjengah ke ruangan komen, rata-rata daripada pengikut usahawan itu meluahkan rasa terharu malah ada diantara mereka yang menitiskan air mata menonton video tersebut. Malah, mereka turut mendoakan agar DSV menerima keberkatan atas pemberian kereta itu selain turut mendoakan kesejahteraan usahawan itu sekeluarga.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Ingatkan Lengan Kau Aje”-Shah Iskandar Terkejut Lihat Paha Zul Ariffin Berurat

Sudah lama tidak mendengar perkhabaran terkini mengenai pelakon kacak, Zul Ariffin yang sebelum ini dilihat sering melibatkan diri menyertai program kebajikan bersama pendakwah terkenal, Ustaz Ebit Lew.

Menerusi posting terkini, Zul dilihat aktif melakukan aktiviti bersukan tinju (boxing) bersama jurulatih peribadi nya yang dikenali sebagai Ijam Asri .

“Misi yang saya jalani ini adalah peribadi. Saya banyak berhutang dengan diri sendiri. Boom!💥🦁 “- tulis Zul

A post shared by zul_ariffin (@zul_ariffin)

Namun, apa yang menarik perhatian adalah komen yang diberikan oleh rakannya yang juga pelakon, Shah Iskandar yang terkejut melihat paha Zul kelihatan begitu berurat .

“Serious ah thighs kau pun berurat sampai macam tu sekali..😮😮..aku ingatkan lengan kau aje..perghh. 💪”- komen Shah

Aktor filem Penunggang Agama 2 ini kemudian membalas komen pelakon tersebut dan berseloroh memintanya untuk tidak terlalu serius.

“Yerrr, tapi jangan la serious sangat 😂”-Seloroh Zul

Terdahulu, Murai MY pernah melaporkan aktor kacak ini memohon maaf kerana melakukan posting berkaitan keagamaan di media sosial dan akui tiada niat untuk menunjuk serta meraih perhatian ramai. Zul turut mengakui bahawa dia hanya cuba untuk menjadi sebaik mungkin dalam menimba ilmu serta pengalaman dan bukan kerana ingin berubah menjadi seperti seseorang.


Bersoal Jawab Tentang Umrah Bersama Netizen, Tya Arifin Kongsi 4 Perkara Penting Ini

Usahawan selebriti, Tya Arifin baru sahaja pulang dari menunaikan ibadah umrah bersama suami, sesiapa yang mengikuti perjalanan umrah wanita jelita ini pastinya banyak soalan yang ingin ditanyakan berkaitan umrah bukan?

Mengetahui ramai yang ingin mengajukan soalan, pelakon ini membuka ruang pertanyaan berkaitan umrah  untuk orang ramai di Instagramnya.

Susulan itu, salah seorang pengikutnya mengajukan soalan mengenai had menunaikan umrah di Tanah Suci ketika ini.

“Betul sekarang boleh buat sekali umrah je?” Tanya warganet

Menjawab soalan tersebut, Tya mendedahkan had untuk mengerjakan umrah adalah terhad dan jika ingin melakukan lebih dari sekali, jemaah harus membuat tempahan awal terlebih dahulu.

“Yeah, terbatas. Kerana sekarang kalau nak umrah, kena tempah dulu. Dapatkan permit umrah, baru boleh masuk ke Ka’bah. Nak lebih dari satu boleh, tapi kena tempah dalam talian (book online) atau boleh tanya mutawif minta tempah.” Jawab Tya

Sebelum ini , Tya pernah berkongsi di Insta Stories, jemaah umrah perlu lakukan empat kali ujian calitan dan berikutan itu ramai yang bertanya waktu ujian tersebut perlu dilakukankan oleh jemaah.

“Salam Tya.. Saya nak tanya yang pasal PCR 4 kali tu, boleh nyatakan masa dekat mana.” Soal warganet lagi

Usahawan ini menjelaskan jemaah umrah sememagnya perlu melakukan empat kali ujian calitan, sebelum bertolak untuk pergi umrah, dua hari sebelum balik Malaysia, semasa sampai di lapangan terbang Malaysia dan akhir sekali selepas kuarantin kelak.

Melihat usahawan selebriti ini menunaikan umrah dengan tenang dan selesa, orang ramai mula bertanya soal kuarantin di tanah suci dan waktu melakukan ibadah setelah tiba di sana.

“Kalau umrah apakah kita harus kuarantin dulu di Mekah, baru boleh menjalankan siri ibadah??” Soal warganet

Pelakon ini menjelaskan setibanya di tanah suci, jemaah tidak perlu lagi kuarantin namun memberi peringatan buat jemaah untuk lengkap divaksin.

Tya juga mengingatkan jika terdapat jemaah dikesan dijangkiti Covid-19, mereka tidak dibenarkan keluar dari Mekah dan perlu menjalani kuarantin di terlebih dahulu sebelum dibenarkan pulang ke negara masing-masing.

“Tak perlu sayang, boleh terus beribadah. Janji kena lengkap dua dos ya. Btw nak ingatkan, masa ibadah kena jaga diri juga ya. Kerana kalau kita terkesan positif masa dekat Mekah, kita tak boleh balik tau. Kena kuarantin dekat sana… Jadi jaga diri sampaiiiii balik.” Kongsi Tya lagi

Mengetahui Arab Saudi telah mengeluarkan prosedur operasi standard (SOP) di tanah suci, orang ramai berasa risau dengan SOP yang dijalankan di sana sewaktu mengerjakan umrah. Lantas, pelbagai persoalan telah diajukan kepada ibu dua orang cahaya mata ini.

“SOP nak masuk masjid susah tak Tya? Dan boleh iktikaf lama-lama tak? Nak masuk tawaf bila-bila masa ke?” Soal warganet

Jelas Tya, para jemaah yang ingin melakukan ibadah di masjid perlu mendapatkan permit  manakala untuk Masjid Nabawi pengunjung boleh masuk mengikut masa pilihan mereka kecuali pada waktu tengah malam.

“Kalau nak masuk Masjid Nabawi boleh bila-bila masa, kecuali tengah malam tak boleh masuk Nabawi. Tapi kena muat turun Tawakalnya, macam MySejahtera. Ni wajib ya.

Kalau nak ke Ka’bah atau tawaf sunnah, untuk sekarang nak masuk ke sana hanya orang umrah saja. Dan nak solat dekat masjid (bukan depan Kaabah) kena ada permit nak solat di masjid.

Masa ini tak boleh lagi macam dulu, yang kita boleh umrah atau masuk ke Kaabah bila-bila masa tanpa permit. Semua kena ada permit. Yang bagusnya adalah umrah tak sesak dan cepat. Kerana tak ramai orang.

Tapi kita doakan semoga undang-undang di longgarkan kerana undang-undang dekat sana katanya sentiasa berubah.” Jelasnya

Banyak juga prosedur dan perkongsian mengenai umrah yang Tya kongsikan, maklumat berguna bagi yang ingin menunaikan umrah akan datang nanti.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Akhirnya Abam Terciduk Jua”- Shahrulezad Disahkan Positif Covid-19

Pengarah dan penerbit Radius One Propduction, Shahrulezad Mohameddin mengumumkan bahawa dirinya kini disahkan positif COVID-19.

Menerusi posting di Instagram, pengarah ini menjelaskan bahawa pada awalnya dia hanya mendapat keputusan negatif bagi ujian pengesanan Covid-19 sebelum membuat keputusan untuk melakukan RPK test dan disahkan positif.

“Cuma nak dijadikan cerita abam yang negative pada awalnya ni rasa tak sedap badan start semalam lagi. Abam telan actifast pun demam macam tu jugak.  Dan hari ni sebelum masuk pejabat dan turun set abam decide buat sekali RPK test.

Dan alhamdulillah abam rupanya positive. Dan sekarang semua staff Radiusone tengah dok beratur kat depan klinik tu buat RPK test sekali lagi. Abam takut kalau benda ni makin merebak.”-Jelas Shahrulezad

Pengarah terkenal ini turut memberikan pesanan untuk terus melakukan RPK Test atau PCR Test sekiranya mereka berasa ‘tidak sedap badan’/

“Apa yang abam belajar di sini. Kalau korang dah start tak sedap badan terus buat RPK atau PCR test terus!!! Jangan percaya sangat dengan saliva/antigen test tu.

Gara-gara percayakan saliva test tu lah dah tak pasal-pasal abam dan staff pertama terkena tu jadi pembawa virus Covid tanpa kita sedar.”-Pesan Shahrulezad

Tambahnya, dia berasa lega kerana tidak sempat berlepas ke Langkawi keesokan harinya untuk lawatan set penggambaran di sana.

“Mujur abam tak sempat berlepas ke Langkawi esok nak lawat set abam satu lagi di sana. Kalau tak, tak pasal-pasal abam kena kuarantin kat sana pulak. Huhuhu.”- Luah Shahrulezad

A post shared by shahrulezad mohameddin (@budakijat)

Tinjauan Murai MY di ruangan komen pengarah tersebut mendapati rakan-rakan artis seperti Eyra Hazali, Hafreez Adam, Sharifah Shahora dan ramai lagi tampil memberikan sokongan dan mendoakan agar Shahrulezad diberikan kesembuhan dengan segera.

Kami di Murai MY turut mendoakan agar Shahrulezad dan pasukan produksi agar diberikan kesembuhan dengan cepat dan dipermudahkan segala urusan.


Ana Raffali Gesa Orang Ramai Berhenti Guna Gelaran ‘Sir’ Pada Tenaga Pengajar

Penggunaan gelaran ‘Sir’ pada guru atau penyarah lelaki di pusat pengajian tinggi atau sekolah seakan sudah sebati dalam kalangan masyarakat. Penggunaan gelaran tersebut sudah berakar-umbi di Malaysia sedangkan sebenarnya ia penggunaan yang tidak betul.

Isu mengenai penggunaan gelaran ‘Sir’ ini dibangkitkan oleh penyanyi dan penulis lagu tempatan, Ana Raffali di laman Twitter nya pada Isnin.

Menurut pelantun lagu ‘Tolong Ingatkan Aku’ ini, menggunakan gelaran ‘Sir’ pada guru atau pensyarah lelaki perlu dihapuskan kecuali jika individu tersebut telah menerima anugerah kehormat daripada Ratu England sendiri.

“Tolong hapuskan penggunaan Sir (masukkan nama pertama di sini) dalam memanggil cikgu/pensyarah lelaki, melainkan mereka telah menerima anugerah kesatria dari Ratu England. Boleh gunakan En. atau Mr. dengan yakin. Atau Dr., Prof., Dato’, Datin, Tan Sri dan sebagainya” Jelas Ana

Ana juga menjelaskan jika penggunaan gelaran tersebut didengari oleh orang England, ia akan membuatkan mereka berasa ingin tahu siapakah individu dari Malaysia yang mendapat anugerah kesatria dari Ratu mereka.

“Yeah, tapi Inggeris adalah bahasa antarabangsa percakapan yang digunakan berjuta orang. Kalau seseorang dari England terdengar anda memanggil seseorang Sir dengan nama pertama mereka, saya pasti mereka berasa ingin tahu jika individu tersebut kesatria atau tidak.” Jelasnya

Menurutnya lagi, penggunaan perkataan serta panggilan yang salah harus diperbetulkan dengan segera. Malah, disifatkan sekiranya warganegara England mendengar orang Malaysia menggunakan gelaran tersebut pada individu yang tidak di kesatria , mereka akan menganggap masyarakat tempatan menggunakan gelaran tersebut sebagai bahan jenaka.

“Kita kena biasakan yang betul dengan membetulkan yang biasa. Sebagai seorang guru bahasa Inggeris, malu jika kawan-kawan dari England melihat penggunaan Sir yang salah, sebagai satu jenaka.” Jelasnya lagi

Lepas ini, kena betulkan panggilkan terhadap guru atau pensyarah lelaki!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


6 Artis Indonesia Yang Sering Tercalon Sebagai Wanita Paling Cantik

Setiap wanita pasti sentiasa mahu tampil cantik. Ini kerana wanita dan kecantikan sangat sinonim bagai isi dengan kuku dan tak akan dapat dipisahkan. Namun kecantikan yang sempurna sebenarnya haruslah seimbang dan bukan sahaja cantik paras rupa bahkan harus bijak dan berbudi bahasa.

Bila bercakap soal kecantikan, TC Candler pernah membuat penilaian tahunan dari pelbagai kriteria. Penilaian itu ditujukan kepada semua artis wanita di dunia termasuk Indonesia. Setiap tahun TC Candler jarang mencalonkan nama-nama baru tetapi ada beberapa nama selebriti Indonesia yang sentiasa mendapat undian untuk dicalonkan sebagai wanita paling cantik di dunia.

Siapakah mereka yang kami maksudkan? Jom kita tengok!

Agnes Monica atau lebih dikenali sebagai Agnes Mo merupakan artis Indonesia yang sangat popular. Dari tahun 2015 sehingga 2021, iaitu 6 tahun berturut-turut Agnes Mo telah dicalonkan sebagai wanita paling cantik di dunia. Terkini, hubungan percintaannya bersama  dengan seorang model lelaki yang bernama Adam Rosyadi sedang hangat diperkatakan.

Tahun ini adalah kali kelima Raisa dicalonkan sebagai wanita paling cantik di dunia. Selain dari jadualnya yang padat dengan aktiviti nyanyian, Raisa juga sibuk menjalankan aktiviti sebagai suri rumah. Seperti yang semua tahu, Raisa telahpun mendirikan rumahtangga dengan Hamish Daud dan mereka mempunyai seorang anak perempuan yang kini berusia 2 tahun.

Nama Ayu Ting Ting juga turut tercalon sebagai wanita tercantik di dunia sebanyak empat kali sejak dari tahun 2017. Selain sibuk dengan karier, sebagai ibu tunggal, Ayu Ting Ting mengakui bahawa dia sangat kagum dengan dirinya yang berjaya membesarkan anak-anaknya. Ayu juga dikatakan sangat rapat dengan keluarganya.

Syifa Hadju telah dicalonkan oleh TC Candler sebagai wanita tercantik di dunia sejak tahun 2019. Ketika pertama kali dicalonkan, Syifa mengakui dia agak terkejut namun tetap bersyukur. Dia dikhabarkan akan bergandingan bersama Devano Danedra dalam drama bersiri yang berjudul ‘Gulf of Alaska’. Hubungan cintanya bersama Rizky Nazar yang telah terjalin selama 2 tahun juga masih berkekalan sehingga kini.

Sama seperti Syifa Hadju, Maudy Ayunda juga telah tercalon tiga kali berturut-turut sebagai wanita paling cantik di dunia. Dia bukan saja dikenali sebagai artis yang berbakat malahan juga bersuara manis. Selepas menamatkan pengajian di salah sebuah universiti, Maudy menceburkan diri dalam dunia perniagaan sebagai investor.

Natasha Wilona telah dicalonkan sebagai wanita yang paling cantik di dunia buat kali ketiga pada tahun ini. Kerjayanya dalam bidang lakonan juga sangat sukses.  Drama bersiri ‘Little Mom’ lakonan Wilona bersama Al Ghazali dan Teuku Rassya pernah memenangi rekod MURI dan trending di 22 buah negara di dunia. Kememangan inilah yang membuatkan Wilona telah menerima banyak tawaran lakonan dari luar negara. Selebriti ini juga dikatakan masih tidak mempunyai pengganti selepas berpisah dengan kekasihnya Verrel Bramasta.

Inilah antara 6 selebriti Indonesia yang bukan sahaja cantik malahan berjaya dalam karier mereka. Apa pendapat anda?


Dianggap Biadap Kerana Pijak Wang, Iqbal Zulkefli Bertegas Masih Tahu Tentang Adab

Belum pun reda mengenai kontroversi perselisihan faham antara dirinya dan bekas majikan, Dato Seri Vida (DSV) serta isu single pertama nya, usahawan Ahmad Iqbal Zulkefli sekali lagi menjadi mangsa kecaman netizen di media sosial.

Ia berikutan tularnya sebuah klip video menunjukkan Iqbal ditegur oleh seorang penyanyi berikutan puluhan keping wang kertas bersepah di atas lantai sebuah studio.  Dalam pada itu, kelihatan Iqbal menguis wang kertas tersebut dengan kakinya sebelum memijak dan membiarkannya.

Lantaran tersebut, rata-rata netizen berasa marah dan kecewa dengan tindakannya itu yang disifatkan seperti biadap kerana seolah-olah tidak mensyukuri rezeki yang ada. Waima ia duit palsu, mereka turut mendakwa perbuatan itu mampu mendatangkan fitnah kepada orang ramai.

Kesian jarang tengok gayboy ada masalah mental. Sekali sekala kita setuju dengan hetero bila kata gayboy ada mental illness, ni kita setuju:pic.twitter.com/wyQXFJu4jZ

— NurSajat (@naimazharrrr) November 2, 2021

Tampil memberi penjelasan, sebentar tadi Iqbal memuatnaik sebuah video menceritakan perihal sebenar. Menurut Iqbal, wang tersebut adalah wang palsu dan ia milik selebriti lain yang baru selesai membuat kandungan mereka.  Jelasnya lagi, dia tidak mempunyai sebarang niat  untuk berkelakuan sedemikian namun redha apabila dikecam oleh orang ramai.

“Assalamualaikum semua, disini saya nak menjawab satu video yang telah viral berkenaan ada saya sepak duit. Telah berlaku banyak salah faham diluar kuasa saya untuk mengawalnya.

“Jadi situasinya begini, ketika itu di Rusa Music production dalam studio saya bersama dengan 5-6 orang artis lain datang ke studio untuk buat content dan ketika video itu dirakam duit itu memang dah berterabur memang digunakan oleh artis-artis yang lain. Jadi bukan saya yang taburkan duit dan itu pun bukan duit saya malah duit itu sebenarnya bukan duit yang betul.

“Duit palsu sebagai prop mereka untuk buat content. Saya hanya bercakap bersama kawan-kawan artis disana bersembang macam biasa santai dan tidak sangka yang video itu dirakam dan di post. Tapi saya tak salahkan video itu di post cuma kelakuan saya itu menampakkan seolah saya ini tidak bersyukur dan terlalu tidak baik. Saya tak tahu nak buat macam mana sebab video itu dah tersebar sedangkan saya kalau nampak duit 10 sen depan mata pun saya takkan langkah duit itu saya takkan pijak.

“Malah, kalau saya jumpa duit bawah katil saya akan letak di atas. Orang pun kata walaupun itu duit palsu tak elok buat macam itu sebab ada nama, tulisan jawi, ada gambar semua. Duit itu sebenarnya dah dibuang tulisan dan gambar yang sensitif telah di blur kan dan diubah gambar pun sebenarnya.

“Saya tak marah apabila orang mengeluarkan kenyataan, text saya berkata macam-macam sebab apa yang netizen terima itu begitu dan memang layak dikecam. Begitu lah cerita nya” jelas Iqbal

Meskipun begitu, Iqbal tetap memohon maaf atas perbuatan tersebut sehingga menyingung perasaan orang lain. Menjengah ke ruangan komen, pelbagai komen telah diberikan oleh netizen.  Ada yang masih mengecam dan tidak kurang juga mengharapkan Iqbal agar terus kuat menghadapi pelbagai dugaan.

A post shared by Ahmad Iqbal Zulkefli (@ahmadiqbalzulkefli)

Sekadar info, Iqbal baru sahaja melancarkan single terbaharunya pada petang Isnin. Sehingga kini video muzik Hujan mendapat hampir 1 juta tontonan dan disukai oleh 33 ribu penonton di laman YouTube.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Lain Kali Jangan Cakap Besaq”- Rita Rudaini Terkejut Produksi Terpaksa Ditutup Berikutan Kes COVID-19

Pelakon, Rita Rudaini tampil menyelar sebuah syarikat produksi yang terpaksa ditutup kerana beberapa krew mereka disahkan positif Covid-19.

Menerusi Insta Stories, Rita memberi nasihat buat mereka untuk tidak bercakap besar mengenai larangan individu yang tidak divaksin untuk datang ke set penggambaran.

“Lain kali jangan la cakap besaq..takmau orang yang tak vaksin kat set shooting..nanti mengancam nyawa orang kat set…KUN FAYA KUN…

Jadi jangan mudah jatuh hukum  pada orang lain..bila bercakap, sila tunduk ke bumi sama. Segala zat, DIA yang pegang.”- pesan Rita

Tambah Rita lagi, dia turut tertanya punca jangkitan virus COVID-19 meskipun kesemua krew produksi sudah menerima vaksinasi  yang lengkap.

“Mana Datangnya virus? Bukan ke semua dah lengkap? Tiada ruang untuk kuman tembus kan?

KUN FAYA KUN..Kita tiada kuasa dan daya..Sebab tu jangan sombong..Harap semuya baik-baik saja..InsyaAllah.”- doa Rita

Dalam masa yang sama, Rita atau nama penuhnya Rita Rudaini Binti Mokhtar mendoakan agar krew produksi yang dijangkiti wabak tersebut akan diberi kesembuhan.

“First production dengan semua orang dah fully vaccinated..

Mohon doa semua mereka sembuh dan dilindungi Allah SWT.” – kongsinya lagi

Terdahulu, Rita tampil mengecam tindakan seorang pengulas filem bebas yang menyunting tajuk filem lakonannya kepada anti-vaksin, merujuk kepada diri Rita yang tidak divaksin.


Lana Nordin Kongsi Video Krew Penerbangan Tidak Diskriminasi Terhadap Antivaksin

Pelakon berbakat tanah air, Lana Nordin baru-baru ini memuatnaik video insiden di laman Instagram nya mengenai yang berlaku di dalam sebuah penerbangan antarabangsa.

Video yang dikongsikan Lana itu, menunjukan seorang penumpang wanita nekad tidak mahu duduk ditempat duduknya kerana mendapati penumpang di sebelah tidak divaksin.

Melihat situasi yang semakin tegang, pramugari cuba menenangkan penumpang dengan memberi jawapan yang rasional namun penumpang wanita tersebut dilihat semakin beremosi sehingga seorang juruterbang tampil meredakan keadaan.

“Puan.. Saya tahu bagaimana mencabarnya perjalanan udara kebelakangan ini..

Tapi, dalam kapal terbang saya takkan ada diskriminasi.

Vaksin atau tidak divaksin, kita patut hormat antara satu sama yang lain” Ujar juruterbang tersebut

Penjelasan dari juruterbang itu mendapat tepukan gemuruh dari para penumpang, dan sikap tersebut dipuji kerana krew peneberbangan tersebut tidak mendiskriminasi terhadap mana-mana penumpang yang belum divaksin.

Dengan perkongsian video tersebut, pelakon ini berharap rakyat Malaysia tidak lagi bersikap mendiskriminasi sesama sendiri dan sebaliknya menghormati antara satu sama yang lain. Dalam pada itu, Lana juga menasihati agar orang ramai tidak mudah percaya akan berita palsu yang tersebar mengenai vaksin.

“Mungkin ramai yang tidak tahu, sampai lah kita sendiri sudah berada di luar negara. Yang kebanyakan airlines dan kebanyakan negara lain tidak diskriminasi tentang vaksin ni.

“Jangan mudah percaya berita-berita palsu atau berita mulut ke mulut kerana itulah mulanya FEAR MONGERING, ambil dan tidak ambil itu adalah hak masing-masing… Jadi tolong hormat keputusan antara satu sama lain dan berhenti diskriminasi sesama kita.” Luahnya

Dalam perkongsian tersebut, pelakon jelita ini juga mendedahkan pernah berhadapan dengan situasi yang sama dihadapi pramugari tersebut.

“Nota kaki: Dulu masa akak jadi pramugari, ada juga jumpa orang degil macam ni. Akak dulu lain dik, boleh sabar macam pramugari tu cakap elok-elok.

Sekarang sejak berlakon jadi watak jahat ni, asyik jerit-jerit je dah tak boleh cakap macam pramugari tu. Akhirnya kapten akak, escort dia keluar kapal juga.” Kongsi Lana

Video yang dikongsikan Lana cukup menarik dan ada betulnya, kita semua harus belajar menghormati antara satu sama yang lain. Cukup-cukuplah itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Keringnya Hati Mereka!”-Iesya Toh Berang Keluarga Tertuduh Tidak Minta Maaf Pada Keluarga Zulfarhan

Kes bunuh Pegawai Kadet Laut Universiti Pertahanan Nasional Malaysia (UPNM) mendapat reaksi dari pelbagai pihak termasuklah pengacara, Iesya Toh.

Menerusi laman Instagram, Ieysa  meluahkan rasa berang terhadap keluarga keenam-enam tertuduh yang didapati bersalah di bawah Seksyen 304 Kanun Keseksaan kerana membunuh dan bersubahat membunuh Allahyarham Zulfarhan Osman.

“Langsung tak minta maaf? 😭🤬  Keringnya hati mereka!!!”- tulis Iesya

Tambahnya lagi, nyawa tidak boleh diganti walaupun keenam-enam tertuduh tersebut disabitkan kesalahan membunuh tanpa niat.

“Memang niat taknak bunuh, Tapi kalau dah mati bukan boleh ganti nyawa tu!!!

Sampai bila ramai menjadi mangsa buli sekolah macam ni?? Sampai bila nak diam?”- Luah Iesya lagi

Posting yang dimuatnaik oleh pengacara itu turut dipersetujui oleh pelakon dan penyanyi, Azza Elite yang turut memberikan pendapat yang sama mengenai hal tersebut.

“Sebab mereka hati kering hati laa mereka buat macam tu @iesyatoh2, takpun mereka malu nak jumpa.”-Komen Azza

Semalam, Hakim Mahkamah Tinggi Datuk Azman Abdullah telah memutuskan bahawa enam tertuduh yang terlibat didapati bersalah membunuh dan mencederakan Pegawai Kadet Laut Universiti Pertahanan Nasional Malaysia (UPNM), Zulfarhan Osman Zulkarnain empat tahun lalu.

Keenam-enam tertuduh tersebut didapati bersalah di bawah Seksyen 304 Kanun Keseksaan kerana membunuh dan bersubahat membunuh Allahyarham Zulfarhan.


“Tak Baik Pijak Duit. Pijak Iqbal InsyaAllah Baik” – Aeril Zafrel Perli Iqbal Zulkefli Tentang Isu Pijak Duit

Video tular yang menunjukkan usahawan Ahmad Iqbal Zulkefli memijak wang kertas di atas lantai mendapat kecaman netizen termasuklah teguran dari pelakon, Aeril Zafrel .

Menerusi laman Twitter, pelakon kacak ini memberikan pendapat bahawa tindakan memijak duit sebagai bukan satu tindakan yang baik. Malah, dia turut berseloroh lebih baik ‘memijak’ Iqbal berbanding duit.

“Tak baik pijak duit. Pijak Iqbal InsyaAllah baik”-Tweet Aeril

Tinjauan di ruangan komen mendapati rata-rata netizen bersetuju dengan pendapat Aeril meskipun sekadar gurauan. Malah, ada yang berpendapat mengenai perasaan orang yang tidak berkemampuan apabila melihat video usahawan tersebut.

Terdahulu, Murai.my melaporkan Iqbal tampil memberikan penjelasan bahawa wang tersebut adalah palsu dan ia milik selebriti lain yang baru selesai melakukan kandungan mereka. Tambahnya lagi,dia tidak mempunyai sebarang niat untuk berkelakuan sedemikian.

A post shared by Ahmad Iqbal Zulkefli (@ahmadiqbalzulkefli)

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Aku Bagi Ko Tempoh 6 Bulan Jer”-Diva AA Mahu Eizlan Yusof Bawa Bintang Malaysia Ke Taraf Dunia

Selebriti sensasi, Azwan Haji Ali atau lebih dikenali sebagai Diva AA tampil memberi respon terhadap pelakon, Dato Sri Eizlan Yusof yang baharu sahaja dilantik sebagai Perunding Kreatif Kementerian Luar Negeri.

Menerusi laman Twitter, pengacara ini memberikan tempoh selama enam bulan untuk Eizlan bawa selebriti Malaysia bertaraf bintang ke peringkat dunia.

“Aku bagi ko tempoh 6 bulan jer to push any names of Malaysia starts ke world levelll!”-ciap Diva AA

Tambahnya, dia turut meminta pihak yang terlibat untuk membuktikan bahawa tanggapannya ini adalah salah.

“Kerr hawukkkk? Ker wal asil balik asal? ker makan gaji butaaa?? Proved me wrong!”-  katanya lagi

Untuk info, selain Eizlan, bekas Ketua Pegawai Eksekutif (CEO) Perbadanan Kemajuan Filem Nasional Malaysia (Finas), Ahmad Idham Ahmad Nadzri turut diberi mandat baharu dimana dia kini memikul jawatan sebagai Setiausaha Kebudayaan di Kementerian Luar.

A post shared by Eizlan Yusof (@eizlanyusof)


“Berpeluk Dengan Minah Tudung” – Netizen Dakwa Ismail Izzani Curang, Bunga Isme Nafi Wanita Yang Dimaksudkan

Sejak petang Selasa, tular di laman Twitter mengenai ciapan seorang netizen yang mendakwa seorang penyanyi remaja lelaki popular pernah berlaku curang dengan teman wanitanya suatu ketika dahulu.

Meskipun tidak menyatakan nama, namun berdasarkan ‘quote’ sebuah ciapan mengenai kisah percintaan  Ismail Izzani dan Shalma Eliana yang kini terlerai, jelas merujuk kepada penyanyi lelaki itu.

Dalam ciapan yang diulang-kicau (Retweet) seramai 3 ribu pengguna selain turut disukai oleh lebih 7 ribu pengguna laman Twitter lain, netizen tersebut berasa lega kerana penyanyi itu tidak lagi bersama teman wanita nya. Dalam perkongsian yang sama, penyanyi itu dikatakan telah memeluk seorang gadis lain yang digambarkan sebagai wanita berhijab di sebuah pusat membeli-belah di ibu negara.

“Bagus la pun break, kan awak curang dekat Starbucks Great Eastern Mall berpeluk dengan minah tudung kesukaan ramai tu” ciapnya

Bagaimanapun,menerusi carian terkini Murai.my, ciapan tersebut telah pun dipadam oleh pengguna itu. Dalam perkembangan berkaitan, penyanyi rap berhijab pertama di Malaysia, Bunga Isme menafikan dia adalah wanita yang dimaksudkan oleh netizen itu. Dalam ciapannya, Bunga atau nama sebenarnya Noor Ayu Fatini Mohd Bakhari turut menegaskan kepada orang ramai untuk tidak menyebarkan fitnah.


“Jangan Buli Anak Orang” – Azza Elite Sebak, Bapa Arwah Zulfarhan Maafkan Tertuduh

Kes bunuh Allahyarham Zulfarhan Osman mendapat perhatian, penantian keluarga menuntut pembelaan dan keadilan anak tercinta akhirnya terbalas jua apabila mahkamah menjatuhkan hukuman keatas pesalah pada pagi Selasa.

Isu ini mendapat perhatian orang ramai termasuklah pelakon dan penyanyi, Azza Elite. Selebriti ini memuatnaik video di Instagram, di mana bapa Allahyarham memberitahu telah memaafkan perbuatan tertuduh terhadap arwah anaknya.

Melihat rakaman video tersebut membuatkan penyanyi kumpulan Elite ini berasa sebak dan juga kagum dengan bapa Allahyarham Zulfarhan kerana mempunyai kesabaran yang tinggi.

Azza yang mengikuti kisah Allahyarham ini menyifaktan dirinya pernah merasai akan kesakitan terkena wap semasa seterika baju, inikan pula arwah yang ditekap secara total dengan seterika panas.

“Semoga dikurniakan kesabaran yang tinggi.. Yang salah pergi minta maaf.. Hebat abang ini..

Kak Za juga mengikuti kisah mereka. Akak terkena wap masa seterika baju pun sakit…. Ini kan pula ditekap.. Allah.

Jangan buli anak orang. Sebak sangat. Semua followers Kak Za, mari kita doa yang baik-baik mudah-mudahan kita sesabar ayah arwah bila diuji dengan ujian.

Kurniakanlah darjat tertinggi di sisi Allah di atas segala kesabaran orang tua nya Ya Rabb.. Jadikanlah pengajaran yang berguna. Semoga menjadi ikhtibar. #justice4farhan” Tulisnya

Seperti Azza, ramai rakyat Malaysia yang mengikuti kes tersebut meluahkan rasa sedih atas apa yang terjadi pada Allahyarham.

“Sedih.. Kita hantar anak kita elok dengan harapan boleh membina masa depan… Tapi kita terima dia dalam keadaan yang tak bernyawa..

Aku sebagai mak, memang terkesan sangat… Tak tahu lah boleh maafkan ke tidak kalau kena dekat tempat sendiri.. Mulianya hati ayah ibu Zulfarhan.. Moga ganjaran syurga buat semua.”

“Anak ibarat kain putih, ibubapa salah mencorakkan maka itulah cerminan ibubapa. Didiklah anak-anak dengan agama dan adab. Mudah-mudahan Allah ampunkan segala dosa-dosa arwah.” Komen warganet

“Kita yang tak kenal ni pun berjuraian air mata tengok ayah arwah.. Ya Allah..”

“Semoga roh Zul tenang di sana, di sisi Maha Pencipta. Al-Fatihah”

“Semoga pakcik sekeluarga diberi ganjaran hebat suatu hari nanti.. Semoga arwah Zulfarhan ditempatkan dikalangan solihin.” Komen mereka lagi

Al-Fatihah semoga Allahyarham ditempatkan dikalangan orang-orang beriman dan semoga ahli keluarga arwah kuat, sabar dan tabah menghadapi ujian Allah SWT.

Semoga apa yang berlaku menjadi pengajaran buat semua, dan para ibu bapa didiklah anak-anak dengan baik agar dewasa kelak menjadi insan yang berguna dan berjaya dunia akhirat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nynaa Harizal ‘Diculik’ Keluarga Sendiri, Bapa Acu Pistol Kepada Pengawal Peribadi

Pada 1 November lalu pelakon baru, Nynaa Harizal dikatakan telah diculik oleh bapa kandungnya, Mejar Harizal Hashim yang merupakan seorang pesara tentera.

Memetik laporan awal dari Geng Borak, insiden yang berlaku di set penggambaran sebuah drama di Shah Alam, Selangor pada 1 November lalu telah mengejutkan krew produksi berikutan bapa Nyna bertindak mengacukan sepucuk pistol ke arah perut pengawal peribadi pelakon itu. Malah, Harizal juga telah memberi amaran akan melepaskan tembakan sekiranya dia dihalang untuk mengambil anaknya.

Difahamkan, insiden itu disebabkan perkahwinan Nynaa dengan Ketua Pengarah Kewangan sebuah syarikat pelaburan, Fahmi Ilyas, 29, pada 28 Ogos lalu tidak direstui oleh keluarga finalis Dewi Remaja 2019/2020 itu. Turut dikatakan, faktor kewangan antara punca mengapa perkahwinan mereka tidak direstui.

Dalam insiden tersebut bapa Nynaa berada di set pengambaran itu bersama isteri dan seorang lagi anak perempuannya. Ketika itu, ibunya telah menarik pelakon itu masuk ke dalam kereta sebelum membawanya pergi.

Susulan itu, Fahmi telah membuat laporan polis berhubung kejadian tersebut dan mengharapkankan mereka dapat menyelamatkan isterinya yang dilarikan secara paksa. Jelasnya, perbuatan tersebut disifatkan sebagai jenayah kerana memeras ugut mereka untuk mendapatkan wang.

Lagi berita lanjut menyusul selepas sidang media tergempar pada petang ini.


“Takde Kerja Lain?”-Elfira Loy Beri Pesanan Kepada ‘Unfollower’ Kerana Suka Cari Kesalahan

Pelakon, Elfira Loy tampil memberikan pesanan buat followers dan peminat di Instagram untuk tidak memberikan komen mengenai kesalahannya.

Menerusi Insta Stories, beliau memberitahu kepada para peminat dan followers yang tidak mengikutinya di Instagram untuk tidak bersusah payah memberikan komen atau DM (direct message) pada kesalahan beliau.

Btw, nak pesan jelah. Kalau tak follow i tak payah lah susah-susah nak comment/dm pada kesalahan i je. Takde kerja lain?”-Elfira Loy

Tambahnya lagi, beliau akui tidak mahu bergaduh terhadap isu tersebut tetapi harus menjelaskannya agar mereka tahu perkara sebenar.

“I malas nak gaduh-gaduh ni tapi i kena clear kan benda supaya diorang tahulah i noticed. And pleaselah takyah buat.

Just get a better life. Thank you. bai.”-Elfira Loy

Terdahulu, Elfira Loy mengumumkan bahawa dirinya kini sedang hamil anak kedua bersama bekas peserta program realiti On Air musim kedua 2013, Faris Khairol Anuar. Pasangan yang telah berkahwin sejak Januari 2019 ini mempunyai seorang anak lelaki, Muhammad Rayyan Khalaf pada Oktober 2019


‘Ya Allah… Ajal Tak Pandang Umur’- Tya Arifin Ucap Takziah Atas Pemergian Vanessa Dan Suami

Pasangan selebriti Indonesia, Vanessa Angel dan suaminya Febri Andriansyah maut akibat kemalangan jalan raya tengah hari semalam. Menurut media Indonesia, kemalangan tersebut berlaku di Tol Jakarta-Surabaya berhampiran Nganjuk, Jawa Timur.

Mendapat tahu berita sedih tersebut, Tya Arifin yang juga rakan seindustri bersama kedua pasangan tersebut mengucapkan selamat tinggal atas pemergian tidak di duga itu di Instagramnya baru-baru ini.

“Ajal dimana saja boleh menjemput, tak pandang tempat, tak pandang usia….

Selamat jalan @vanessaangelofficial @bibliss , ya Allah semoga mereka ditempatkan ditempat yang mulia…

Menurut perkongsian Tya di Insta Stories baru-baru ini, kemalangan tersebut berlaku dari Jakarta ke Surabaya, dan di fahamkan anak tunggal kepada kedua pasangan selebriti ini iaitu Gala Sky Andriansyah yang kini berusia setahun terselamat dari kemalangan jalan raya tersebut.

Vanessa dan suami meninggal saat kecelakaan dari JKT ke Surabaya menggunakan mobil.

Tolong semua yang lagi holiday atau balik kampung. Be safe

Al-Fatihah untuk mereka @vanessaangelofficial” Tulis Tya di Insta Stories

Salam takziah buat keluarga Vanessa dan Fedri, semoga mereka berdua tenang di alam fana.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Jadi Manusia Yang Kenal Halal & Haram!”-PU Syed Ulas Isu Zizi Kirana Diminta Tanggalkan Tudung

Pendakwah bebas, Pencetus Ummah (PU) Syed tampil mmberikan teguran terhadap pihak produksi yang sanggup meminta penyanyi dan pelakon, Zizi Kirana untuk menanggalkan tudung dan memakai rambut palsu untuk menjayakan watak ketua mafia dalam sebuah drama.

Menerusi posting yang dimuatnaik di Instagram, pendakwah ini memberitahu bahawa jangan disebabkan ada adegan yang tidak bertudung, pihak yang terlibat meminta pelakon tersebut tanggalkan tudung.

“Matlamat tidak menghalalkan cara!! Jangan asbab ada adegan tidak bertudung kalian nak dia tanggalkan tudung..

Sedangkan tidak ada ketaatan kepada makhluk dalam melakukan maksiat kepada Allah.”-Jelas PU Syed

Tambahnya lagi, beliau turut menjelaskan bahawa hukum memakai rambut palsu adalah haram lebih-lebih lagi dalam lakonan.

“Hukum pakai rambut palsu pula adalah Haram apatah lagi untuk digayakan dalam lakonan yang akan ditonton oleh khalayak ramai.”-PU Syed

PU Syed memberitahu bahawa rezeki berada di mana-mana sahaja dan berharap agar Zizi Kirana terus istiqamah dalam berhijrah.

“Rezeki ada di mana, ambe harap Puan Zizi Kirana terus istiqomah dalam berhijrah, kerana ianya lebih mulia dari mencari rezeki dari jalan yang diharamkan oleh Allah dan Rasul apatah lagi dengan status puan sebagai seorang isteri.”-PU Syed

Pendakwah bebas ini memberikan pesanan pada pengarah drama dan filem yang beragama Muslim untuk menjadi manusia yang mengenali halal dan haram.

“Buat pengarah drama dan filem terutama yang Muslim..Jadilah manusia yang kenal halal dan haram. Jangan kejar dunia yang bakal hancur ini kelak sewaktu kalian mati.

Segala dosa yang kalian lakukan dalam arahan drama dan filem akan menjadi dosa jariah yang pasti akan menyakitkan!”-PU Syed

A post shared by SYED MOHD BAKRI SYED ISHAK (@pusyed_official)

Sebelum ini, nama Zizi Kirana terpalit dengan isu melanggar kontrak sebuah produksi yang menetapkan watak buatnya menerusi drama berjudul Jamu Nesan merupakan seorang wanita tidak bertudung dan memintanya untuk mengenakan rambut palsu.

Walaubagaimanapun, Mufti Kuala Lumpur telah memberitahu ianya haram untuk memakai rambut palsu walaupun atas urusan kerja. Maka beliau terpaksa akur dengan situasi untuk melepaskan kerja itu.


Berlakon Sejak Di Bangku Sekolah, Sweet Qismina Pernah Mental Breakdown Tapi..

Pelakon berbakat dan serba boleh, Sweet Qismina baru-baru ini menjawab soalan yang diajukan oleh peminatnya berkaitan karier seni di Insta Stories.

Seperti sedia maklum Sweet sudah lama berkecimpung dalam industri seni, dari pelakon cilik dalam ‘Udin dan Noni’ sehinggalah menjadi aktres yang dikenali ramai dengan membintangi pelbagai drama dan filem popular tanah air.

Mengetahui Sweet sudah lama dalam industri seni, salah seorang peminat kepada pelakon ayu ini bertanya sama ada aktres ini pernah merasa susah berlakon sambil bersekolah sewaktu kecil dahulu.

“Tak susah ke berlakon sambil sekolah? Ketika Sweet masih kecil dulu.” Soal peminat

Melihat soalan yang diajukan, aktres ini menjawab ianya bukan mudah dan Sweet sendiri akui alami mental ‘breakdown’ kerana diri tidak kuat tapi walaupun begitu, Sweet mengatakan apa yang dilakukannya sangat berbaloi dengan apa yang dirinya dapat.

“Jujur sangat susah. Tak kuat boleh sampai mental ‘breakdown’. Nak terang panjang-panjang susah. Mungkin ada rezeki dalam satu ‘talk’ saya kongsi benda ni.

Tapi dalam satu hal yang lain, saya sangat dirahmati dengan jalan yang saya pilih. ‘Worth every penny!'” Luah Sweet

Selain itu, seorang lagi peminat Sweet bertanya adakah sukar membawa watak sebagai wanita hamil di Insta Stories nya.

“Susah tak nak bawa watak lakonan wanita mengandung” Soal peminat

Menurut Sweet, agak sukar untuk membawa watak wanita hamil sambil memakai prop ‘baby bump’. Walaupun begitu, aktres ini mendalami ilmu watak wanita hamil dengan banyakkan bertanya kepada ibunya sendiri agar lebih faham watak yang di bawa.

“Mengejutkan, agak susah bila kena pakai prop ‘baby bump’ itu. Sebab rasa nak gerak tu, sama macam orang mengandung dan secara tidak langsung buat saya rasa macam mengandung betul.

Tapi sudah tentu, ilmu pengetahuan tentang watak wanita mengandung tu, saya banyak tanya mak saya untuk fahamkan dan betulkan mana yang kurang masa rakam” Kongsinya

Hebatlah Sweet, boleh jadi pelakon contoh!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Mereka Buat Bangsa Kita Dipandang Low Class”- Nur Sajat Tak Gentar Bercakap Pasal Politik Di Malaysia

Usahawan sensasi, Nur Sajat meluahkan rasa kecewa apabila kisahnya sentiasa menjadi bahan untuk mengaburi kes yang lebih penting di Malaysia.

Menerusi posting yang dimuatnaik di Insta Stories, beliau akui sudah lama perasan dengan hal tersebut yang membuatkan dirinya terus move on.

“Dah kata dah cerita Sajat selalu jadi bahan untuk mengaburi kes-kes lebih penting di Malaysia..

Saya dah lama perasan sebab tu saya move on. Tak larat jadi bahan boneka untuk mereka yang mengambil kesempatan”-Nur Sajat

Tambahnya lagi, beliau turut rasa kecewa dengan isu korupsi yang sudah semakin teruk di Malaysia dan kasihan dengan rakyat Malaysia yang terpedaya dengan taktik orang-orang politik.

“Satu dunia dah tahu Sajat kat mana!! Issue corruption di negara kita memang dah semakin teruk!!

Kesian dengan rakyat terpedaya orang-orang politik ni!!”-Nur Sajat

Nur Sajat atau nama penuhnya Nur Sajat Kamaruzzaman memberitahu bahawa orang-orang politik tersebut telah membuatkan bangsa dipandang low class.

“Korang buat bangsa kita dipandang low class..Cukup-cukuplah yang mereka berselindung dari segi fizikal yang nampak baik, tetapi merekalah pemusnah negara.”-Nur Sajat

Dalam pada masa yang sama, beliau meluahkan rasa kasihan dengan generasi baru yang belajar bersungguh-sungguh tetapi tidak mendapat gaji yang setimpal.

“Kesian pada generasi baru..Belajar sampai ke pokok sena!! Hujung-hujung gaji yang mereka dapat tak setimpal dengan pengajian mereka.”-Luah Nur Sajat

Terdahulu, Polis Diraja Malaysia (PDRM) memaklumkan Sajat telah ditahan oleh Imigresen Thailand di sebuah kondominium di Thailand. Walaubagaimanapun, usahawan itu telah dibebaskan dan memaklumkan kepada pihak berkuasa di sana bahawa dia merupakan seorang pelarian. Difahamkan, usahawan itu berjaya meloloskan diri ke Thailand menerusi sebuah gerabak kereta api di Padang Besar, Perlis.


Sebak, Pesanan Suami Vanessa Angel Untuk Anak Pada Hari Lahir Kembali Menarik Perhatian

Vanessa Angel dan Bibi Andriansyah meninggal dunia dalam satu insiden kemalangan di Tol Jombang arah Surabaya, Khamis (4/11). Ambulans yang membawa jenazah Vanessa dan Bibi telah tiba di rumah jenazah di Jakarta Barat setelah menempuh perjalanan kurang lebih 11 jam dari Surabaya.

Vanessa dan Bibi dikebumikan hari ini di Tanah Perkuburan Melaka di kawasan Swadarma, Ulujami. Ketika kejadian maut itu berlaku, nama Vanessa dan Gala menjadi trending topik di Twitter. Orang ramai turut bersedih atas kehilangan Vanessa dan Bibi buat selama-lamanya dan meninggalkan Gala yang kini baru berusia 15 bulan.

Malah, salah satu klip video ketika Bibi dan Vanessa menjadi bintang jemputan di saluran YouTube CURHAT BANG Denny Sumargo kembali viral. Dalam video itu, Bibi nampaknya telah meninggalkan pesanan untuk Gala pada hari lahirnya yang pertama.

Mesej itu akhirnya disampaikan oleh Denny Sumargo kerana Bibi tidak dapat menyampaikan kerana akan bersedih dan menangis.

“Om Densu mewakili, ya. Dia kata, ‘Gala, nak, orang baik ada masa lalu, orang jahat ada masa depan. Hidup tak boleh berdasarkan apa yang selalu kita fikirkan’,” kata Denny mengikut kata-kata Bibi.

Namun, yang lebih menyedihkan netizen apabila mendengar Denny berkata Bibi akan sentiasa ada untuk menemani Gala walaupun sudah tiada di dunia.

“Tapi, Gala, kalau terjadi apa-apa dekat kamu, mungkin saya tak boleh ada dan mungkin saya tak akan sentiasa ada, tapi percayalah papa akan sentiasa menemani kamu walaupun papa sudah tiada di dunia ini,” kata Denny.

Podcast ini akan menjadi kenangan yang tak ternilai harganya untuk anak mereka Gala, Rest in peace Vanessa Angel dan bibi. pic.twitter.com/Pe038OHp2T

Seperti yang dilaporkan, terdapat lima orang dalam Pajero Sport berwarna putih ketika kemalangan. Tiga orang termasuk Gala Sky Ardiansyah, anak tunggal Vanessa Angel dan Bibi Ardiansyah terselamat.
Dua lagi yang turut terselamat iaitu pengasuh bernama Siska Lorenza dan pemandu bernama Tubagus Joddy. Siska cedera parah, manakala Joddy dilaporkan tidak cedera.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Elok Berhenti Jadi Artis”- Joe Flizzow Beri Pesanan Padu Buat Artis Yang Mahu Jadi Ahli Politik

Penyanyi rap popular,  Joe Flizzow tampil memberikan pesanan padu buat para artis yang mahu menjadi ahli politik.

Menerusi hantaran yang dimuatnaik di laman Twitter, beliau memberikan pesanan pada rakan artis untuk berhenti menjadi artis jika mahu menjadi ahli politik.

“Artis yang nak jadi ahli politik, elok berhenti jadi artis.”-Tweet Joe Flizzow

Joe Flizzow atau nama sebenarnya Johan Ishak memberitahu bahawa tidak mungkin beliau mahu mengundi para artis di Anugerah Bintang Popular 2022 kemudian mengundi lagi pada Pilihan Raya Umum ke-15 (PRU15).

“Takkan gua nak vote lu kat ABP 2022 pastu vote lu kat PRU15. Come ahhh YB/Dato!? PILIH.”-Joe Flizzow

Terdahulu, nama Joe Flizzow menjadi trending di Twitter berikutan lagu kolaborasi bersama Jay Park, Jay Electronica dan DJ Begun, Twisted Dreams dikecam kerana menggunakan kalimah Allah. Beliau turut menjelaskan bahawa ia tidak seharusnya menjadi isu kerana Jay Electronica seorang yang beragama Islam dan lirik tersebut juga tidak membawa sebarang makna yang tidak baik atau menghina agama.


‘Saya Pernah Naik Hantu’- Diana Danielle Pantang Bila Orang India Diejek Keling & Busuk

Isu buli menjadi topik hangat dibincangkan oleh orang ramai termasuklah dikalangan selebriti tempatan pada ketika ini, apatah lagi nasib yang menimpa Allahyarham Zulfarhan menjadi pengajaran besar buat semua orang terutama golongan ibu bapa.

Menyentuh soal isu buli, baru-baru ini pelakon jelita Diana Danielle turut berkongsi kisah peminatnya yang pernah dibuli di Insta Stories nya dan perkongsian tersebut menarik perhatian ramai warganet.

Salah seorang peminat pelakon ini berkongsi pengalaman dirinya, diri mana pengikutnya ini pernah diejek sebagai ‘keling’ dan busuk sewaktu di zaman sekolah dahulu.

“Pengalaman biasa orang India di sekolah tempatan, dipanggil ‘keling’ dan busuk” Luah peminat

Perkongsian peminatnya itu membuatkan Diana Danielle turut membuka cerita dan berkongsi pengalaman yang serupa terjadi kepada rakan Indianya satu ketika dahulu.

Saya ada ahli keluarga sendiri yang memanggil kawan India saya dengan perkataan ini dan saya naik hantu kat situ juga sebab saya berasa terhina bagi pihak dia.” Kongsi Diana

Selain itu, ada juga peminat pelakon ini meluahkan mahu masa berputar kembali kerana mahu ibu bapanya menyaman senior sekolah yang pernah membulinya.

“Kalau dapat putar balik masa. Aku suruh mak bapa aku saman senior-senior yang buli aku dulu.” Luah peminat Diana

Aktres jelita ini memberi respon, golongan muda harus diajar mengenai hak mereka dan mengetahui ada sesetengah hal perlu di bawa ke pihak berkuasa.

“Orang muda harus di ajar hak mereka dan bagaimana sesuatu boleh di bawa ke pihak berkuasa.

Sesetengah hal perlu campur tangan.” Komen Diana

Ada juga peminat yang mengatakan jika berlaku hal buli, mangsa harus segera buat laporan pada guru, penjaga warden dan ibu bapa agar hal seperti itu dapat ditangani dengan pantas.

“Jangan biarkan orang buli kita. Baik buat tak tahu bila di suruh itu ini dan lapor pada ibu bapa/warden/guru.” Komen peminat

Melihat pandangan yang dikongsikan peminatnya itu, Diana Danielle juga turut berpesan jika berlaku pembulian yang teruk sehingga melibatkan fizikal dan diugut, maka mangsa perlu segera membuat laporan polis dan tidak membiarkan pembuli bermaharajalela ke atas diri.

“Kalau guru tak bertindak, cari ibu bapa. Kalau ia makin teruk dan dah jatuh jenayah (keganasan fizikal, diugut dan sebagainya) buat laporan polis.

Jangan biarkan mereka teruskan, mereka tak ada hak ke atas kita.” Tegas Diana

Isu buli harus di pandang serius oleh semua pihak, dan tiada siapa mahu menjadi mangsa buli. Ibu bapa harus main peranan penting dalam membentuk dan mendidik anak masing-masing.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Menjijih Air Milo’- Rita Rudaini Geram Penghantar Makanan Tak Ikhlas Buat Kerja

Tular di media sosial pagi tadi di mana pelakon dan usahawan jelita, Rita Rudaini memuatnaik gambar air milo ais yang bocor di Insta Stories nya.

Pelakon ini meluahkan rasa geram terhadap penghantar makanan yang membiarkan bungkusan berisi air yang dipesan, bocor dan dibiarkan begitu saja menitik di depan rumah tanpa memberitahunya.

“Aku memang sangat marah dengan perangai manusia macam ni.. Dah pecah dah bocor sekurang-kurangnya, kau bagitahu lah.. Ni kau boleh blah je..

Menjijih air milo sampai ke depan sana kau bawa, dengan bocor pastu kau letak je tinggal je macam tu.. Yang kau bawa ni rezeki orang ye..

Dan kau pun cari rezeki… Tapi cara kau cari rezeki dengan cara tidak jujur dengan rezeki kau sendiri dan rezeki orang!” Luah Rita

Rita berasa kesal kerana penghantar makanan seolah-olah tidak ikhlas membuat kerja, apatah lagi banyak air minuman tumpah hingga ke lantai rumah.

“Kepada penghantar rezeki orang pagi Jumaat ni…

Kau tak ikhlas dengan kerja kau dan sebab tu, kau tak boleh nak jaga rezeki orang lain!

Dah jadi satu kerja aku nak basuh lantai depan rumah dengan air milo yang tumpah tinggal plastik je..

Orang macam ni memang tak pernah ikhlas dengan sendiri-sendiri… Apatah lagi dengan orang lain!” Luahnya lagi

Tak baik buat macam tu, hantarlah pesanan orang dengan baik. Apatah lagi kos penghantaran pun dah dibayar, jadilah penghantar makanan yang bertanggungjawab dan bukan sekadar hantar semata-mata. Semoga hal ini jadi pengajaran buat semua.


Foto Jennie BLACKPINK dan The Weeknd Tersebar! Peminat Mengharapkan Kolaborasi Bersama

Sebelum ini pada 26 Oktober, Jennie BLACKPINK telah meninggalkan Seoul, Korea Selatan dan terbang ke Amerika. Bagaimanapun, YG Entertainment tidak mendedahkan lagi aktiviti Jennie di sana.

Baru-baru ini media sosial dikejutkan dengan gambar pertemuan antara Jennie BLACKPINK dan The Weeknd pada 5 November 2021. Ini menimbulkan syak wasangka kepada netizen. Jennie BLACKPINK dan The Weeknd bertemu di Los Angeles, Amerika.

Gambar pertemuan antara Jennie BLACKPINK dan The Weeknd telah dikongsi oleh akaun Twitter @PopBase dengan menulis “The Weeknd dan Jennie BLACKPINK di Los Angeles malam tadi.”

Walaupun Jennie BLACKPINK sering bertemu rakan selebritinya di Hollywood, pertemuannya kali ini dengan The Weeknd telah mencetuskan rasa ingin tahu tentang pertemuan mereka

Sebelum memulakan kerjaya secara rasmi sebagai ahli BLACKPINK, Jennie pernah menunjukkan rasa kagumnya terhadap penyanyi Kanada itu dengan menyanyikan salah satu lagu popularnya berjudul Can’t Feel My Face.

Sebelum ini dalam salah satu rakaman dokumentari BLACKPINK, Blackpink: Light Up the Sky, ahli BLACKPINK telah menunjukkan mereka sedang menonton klip The Weeknd sambil mempersembahkan lagu The Hills. Selain itu, The Weekend dilihat turut menyukai salah satu kiriman Jennie BLACKPINK.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kecoh! Kristen Stewart Secara Rasmi Bertunang Sesama Jantina

Kristen Stewart mengejutkan dunia hiburan apabila mengumumkan pertunangannya dengan teman wanitanya, Dylan Meyer. Bekas teman wanita Robert Pattinson ini mengakui bahawa dia dan Dylan akan berkahwin tidak lama lagi.

Pada 2 November 2021, dalam rancagan SiriusXM’s The Howard Stern Show, Kristen Stewart mendedahkan kepada orang ramai mengenai hubungan sejenisnya dengan Dylan Meyer.

Kristen tiba-tiba mendedahkan pertunagannya dengan Dylan Meyer dan mendakwa akan berkahwin tidak lama lagi.

Menurut IntepSeleb, Kristen Stewart juga turut berkongsi saat Dylan Meyer melamarnya. Walaupun tidak dapat menceritakan secara terperinci, dia mengakui lamaran daripada Dylan Meyer itu sangat kelakar.

Saya tidak boleh menceritakan secara terperinci. Bukan saya yang melamarnya dahulu. Kamu tahu apa maksud saya apabila kedua duanya adalah perempuan. Kamu tidak akan tahu siapa yang akan memulakan dahulu.

Kristen mengakui lamaran yang dilakukan oleh Dylan merupakan lamaran yang sangat comel. Walaupun tidak diceritakan secara terperinci, namun Kristen menjelaskan Dylan melamarnya dengan hanya menggunakan sebiji mangkuk.

Untuk makluman, Kristen Stewart dan Dylan Meyer pertama kali dilihat bersama pada Ogos 2019 apabila mereka bergambar bercium ketika berada di New York. Pada Oktober 2019, kedua-duanya mula memuat naik foto di media sosial mengenai hubungan mereka.


Gempar! 4 Selebriti India Ini Buat Keputusan Untuk Keluar Dari Islam

Isu mengenai penukaran agama dalam kalangan selebriti Bollywood tidak asing lagi. Menurut IntipSeleb, berikut adalah empat selebriti Bollywood yang memilih untuk keluar dari Islam.

Saif Ali Khan secara mengejut membuat kenyataan bahawa dia telah meninggalkan agama yang dianuti selama ini iaitu agama Islam. Dia mendakwa telah meninggalkan Islam dan menjadi agnostik.

Saif Ali Khan berkata agama hanya merumitkan kehidupan. Ini kerana banyak agama di dunia sebenarnya menimbulkan tekanan yang akan menimbulkan masalah dan manusia sering membuat perbandingan tentang agama mana yang lebih baik.

Pelakon senior India, Nargis Dutt juga termasuk dalam barisan artis India yang memutuskan untuk meninggalkan Islam. Dia memeluk agama Hindu kerana mengikuti teman lelakinya, Sunil Dutt.

Menurut IntipSeleb, pilihan ini dipercayai kerana cintanya yang sangat besar terhadap Sunil. Nargis walaupun tanpa segan silu segera melepaskan kepercayaan yang diyakini sejak kecil.

Nagma juga merupakan salah seorang artis India yang menukar kepercayaannya kepada agama Kristian. Bagaimanapun, pada mulanya dia menafikan sekeras-kerasnya dia memeluk agama Kristian kerana perkahwinannya.

Nagma berkata bahawa dia memilih untuk memeluk agama Kristian kerana dia ingin menyebarkan kitab Bible ke seluruh dunia.

Yang terakhir ialah Farhan. Dia juga memutuskan untuk tidak beragama Islam dan mendakwa tidak mempercayai kewujudan Tuhan. Menurut IntipSeleb, dia juga memegang kepercayaan ini sehingga dia sudah berumur 40 tahun ke atas.


‘Anda Tahu Harga, Tetapi Masih Mahu Membelinya?’ Harith Iskander Persoalkan Isu Harga Ikan Siakap Melampau

Baru-baru ini kecoh di media sosial mengenai isu pemilik restoran terapung yang menjual hidangan seekor ikan siakap berharga RM1,196. Pelbagai reaksi diterima dari netizen dan Harith Iskander juga turut memuat naik satu hantaran di laman Facebooknya mengenai isu ini.

Dalam penulisan di Facebooknya, Harith seolah-olah memberitahu ada sesuatu yang mencurigakan berlaku dalam kejadian ini.

Dia juga turut mempersoalkan kepada pengikutnya bahawa ada golongan yang tahu harga sesuatu adalah sangat tinggi, namun masih mahu membelinya dan kemudian mengeluh.

Sesuatu yang mencurigakan berlaku di sini? Pernahkah anda berada dalam situasi di mana anda tahu harga sesuatu adalah sangat tinggi, namun anda masih mahu membelinya? Dan kemudian anda mengeluh?

Perkongsian tersebut mendapat pelbagai rekasi dari netizen. Ada yang bersetuju dan ada juga yang tidak setuju dengan pandangan Harith Iskander.

Saya amat bersetuju dengan kenyataan anda.. kebanyakan kedai makanan laut akan memaparkan harga barang per gram berapa banyak dan pelanggan akan memilih saiz dan apabila pelanggan bersetuju dengan berat dan ok untuk meneruskan pemilihan barulah mereka memasak. Kalau dah tahu mahal pilih makan lain lah.

Ada juga pihak yang tidak bersetuju dengan penulisan Harith tersebut malah ada yang menyatakan bahawa sebenarnya pembeli makanan tersebut ingin menunjukkan kepada orang ramai mengenai kemampuan pembeli membeli ikan tersebut dengan nilai harga ikan yang sedemikian.

Sekadar makluman, empat penguat kuasa Kementerian Perdagangan Dalam Negeri dan Hal Ehwal Pengguna (KPDNHEP) Langkawi telah melakukan siasatan di restoran tersebut.

Menurut BH Online, Ketua Pegawai Penguat Kuasa KPDNHEP Langkawi, Abdul Rafar Wahid memaklumkan pihaknya mengumpul maklumat kejadian itu daripada pengadu serta peniaga dan siasatan lanjut sedang dijalankan secara adil.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Adam Hamid Pernah Diberitahu Tipis Untuk Hidup, Keluarga Jadi Pembakar Semangat

Adam Hamid dikenali ramai sebagai seorang pelakon.  Setelah sekian lama di dalam industri seni, kini dia merupakan antara  pengarah yang cukup disegani ramai.

Mengimbas kembali pada 9 Julai 2017, Abdul Hamid Bin Jarnail Karamdin atau nama komersialnya Adam Hamid pernah menggemparkan industri apabila dia telah dimasukkan ke Pusat Perubatan Universiti Malaya (PPUM) kerana jangkitan kuman pada paru-paru dan pernah dimaklumkan bahawa peluang untuk hidup amat tipis. Namun setelah beberapa tahun berlalu, Adam bersyukur kerana masih diberi peluang kembali bernafas dan bangkit serta masih aktif dalam menghasilkan karya-karya terbarunya.

Menurut Adam, dia amat bersyukur kerana telah diberi kesembuhan dan kesihatan yang baik dari penyakitnya. Pada pertengahan 2019, Adam telah membuat kemunculan semula selepas ujian demi ujian yang telah diharunginya. Pada awal tahun 2020, figura ini mula mengarah semula dan telemovie pertama arahannya berjudul ‘Kifarah’ untuk slot RTM.

Selepas itu, Adam sekali lagi mengarahkan drama 26 episod yang berjudul ‘My Sweetheart Hannan’ dan penggambaran dijalankan di Romania dan Malaysia. Sekali lagi diberi ujian, selepas selesai sahaja penggambaran di Romania dan setelah pulang ke Malaysia, negara kita pula diisytiharkan ‘lockdown’ dan segalanya tergendala dan terpaksa bercuti panjang. Namun disebalik itu, terdapat hikmah nya yang tersendiri seperti yang didedahkan Adam kepada Murai.my baru-baru ini.

“Ya saya masih tinggal dengan keluarga dan Insyaallah untuk selama-selamanya kerana saya perlu menjaga kedua ibu bapa saya kerana mereka sudah berumur, dan Alhamdulillah mak ayah saya juga masih sihat cuma sakit-sakit biasa seperti sakit lutut dan mak pula perlu buat pemeriksaan bulanan seperti biasa. Alhamdulillah”

“‘Ya saya masih lagi perlu menjalani rawatan susulan seperti pemeriksaaan darah setiap 6 bulan dan doktor masih lagi perlu memantau tahap kesihatan saya. Namun saya amat bersyukur kerana jika kita pernah diuji dengan kesakitan, kita lebih menitikberatkan soal kesihatan. Jika tidak, kita pasti akan mengambil mudah tentang tahap kesihatan kita sendiri.”

“Dah tentu Mak Abah saya, adik beradik saya dan anak angkat saya yang selalu menjaga saya, banyak memberi kata-kata semangat untuk saya terus kuat dan sembuh seperti sediakala.  Kalau saya pergi dulu, siapalah yang akan menjaga mak ayah saya?

“Disebabkan itu, saya perlu kuat untuk melawan penyakit saya dan sihat. Saya juga bersyukur kerana anak angkat saya seorang yang sangat bertanggungjawab. Dialah yang menjaga saya sepanjang saya di hospital, pagi petang menjaga dan menemani saya. Kawan-kawan saya juga banyak memberi semangat, berdoa dan melakukan solat hajat untuk saya. Hanya Allah sahaja yang dapat membalas jasa baik semua.”

“Sebelum penggambaran, saya akan memastikan semua team telah mendapatkan dua dos suntikan vaksin dan menjalani ujian saringan Covid-19 seperti yang disarankan oleh pihak Kerajaan. Pada saya, perkara ini agak mencabar namun kita perlu patuh dan ikut dengan keadaan norma baharu. Saya juga akan memastikan semua krew yang terlibat mengikut SOP yang telah ditetapkan.”

“Saya langsung tidak menitikberatkan soal seseorang pelakon itu mempunyai pengikut yang ramai atau tidak. Ini kerana saya lebih mementingkan kualiti berbanding kuantiti.

Pada saya, walaupun pengikut setiap pelakon sedikit, tetapi jika mereka berbakat, dia tetap akan menerima mereka berlakon . Pengikut yang ramai dan rupa hanya satu bonus. Yang penting, setiap pelakon yang berlakon di bawah arahan saya perlu bersedia, berdisiplin dan pada yang sama, pandai menjaga tingkah laku semasa berada di set.”

“Untuk menjadi seorang pelakon yang berjaya, mereka harus bersedia dalam setiap aspek dari segi watak yang diberikan, skrip, pakaian dan sebagainya. Penting untuk kita mengkaji setiap watak atau karakter yang diberikan. Bukan hanya sambil lewa. Sebenarnya perlu ada persediaan kerana ianya penting untuk memajukan diri. Pelakon perlu melakukan pembaharuan, dapat membezakan setiap watak yang diberikan agar tawaran yang diterima sentiasa ada dan berterusan,” kata Adam lagi.

Mengenai karier seni nya, Adam baru sahaja selesai menjalani drama 20 episod untuk slot RTM yang berjudul ‘Ratu Lori’ dibawah syarikat Tenview Production. Kata pengarah ini juga, tawaran untuk mengarahkan drama  tersebut seumpama ‘rezeki terpijak’ kerana sebelum itu  ianya diberi kepada pengarah yang lain.

Rezeki Allah tiada siapa yang tahu, dia akhirnya berpeluang untuk memikul tanggungjawab mengarahkan drama ini.

“Alhamdulillah, sudah termaktub ada rezeki saya di situ. Saya juga bersyukur kerana masih diberi peluang dan kepercayaan walaupun ramai yang dah tahu tentang keadaan kesihatan saya sebelum ini,” katanya.

Untuk info, Adam  merupakan seorang pelakon dan pengarah  berdarah kacukan Melayu-Cina-Pakistan serta berasal dari Kelantan. Dia memulakan kerjayanya sebagai seorang pelakon dalam drama sitkom ‘Sayang DiSayang’ sejak usianya 18 tahun lagi dan pernah berlakon dalam lebih 30 buah drama.  Manakala telemovie pertama arahannya adalah pada tahun 2001 yang berjudul  ‘Cinta Penyair’.  Kini dia telah mengarahkan lebih daripada 50 buah drama.

Kami di Murai.My mengharapkan agar Adam Hamid terus sukses dalam apa juga bidang yang diceburi dan sentiasa diberi kesihatan yang baik.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bengkak Pada Wajah Masih Belum Surut, Jutawan Bakal Sara Hidup Anak Vanessa Angel

Baru-baru ini industri hiburan Indonesia digemparkan dengan perkhabaran sedih mengenai dua selebriti yang juga pasangan suami isteri, Vanessa Angel dan Febri Andriansyah atau juga dikenali sebagai Bibi yang terlibat dalam nahas jalanraya sehingga mengorbankan nyawa mereka.

Ketika itu, anak mereka Gala Sky Andriansyah juga berada di dalam kereta itu bersama pembantu mereka. Bagaimanapun kedua-duanya dilaporkan mengalami kecederaan ringan. Memetik laporan KapanLagi, keadaan Gala kini semakin baik namun bengkak pada wajahnya masih belum pulih sepenuhnya. Dikhabarkan, kelopak mata kanak-kanak itu turut dijahit.

“Bengkaknya agak parah jadi masih belum sembuh sehingga kini. Di kelopak matanya juga perlu dijahit sedikt. Menurut doktor, bengkaknya mampu hilang dan perlu menjalani rawatan. Semuanya memerlukan khidmat nasihat doktor” ujar Faisal yang merupakan bapa kepada Bibi

Dalam perkembangan berkaitan, Faisal akui bahawa jutawan di Surabaya, Tom Liwafa ini membiayai sara hidup Gala sehingga dewasa. Menurut Faisal, dia berasa terharu kerana jutawan itu begitu baik sekali terhadap cucunya biarpun mereka saling tidak mengenali

“Dia sudah menghubungi dan akan menemui saya. Orangnya sangat baik. Berdasarkan apa yang saya dengar, dia merupakan individu yang mulia. Dia memberi perhatian kepada anak dan cucu saya meskipun kami tidak pernah mengenali” katanya lagi

Untuk rekod, Vanessa dan Bibi meninggal dunia di Tol Jakarta-Surabaya, berhampiran kawasan Nganjuk, Jawa Timur pada 4 November lalu.

Difahamkan, kemalangan berpunca daripada sikap lalai pemandu mereka. Jenazah mereka dikebumikan dalam satu liang lahad TPU Islam Taman Malaka Kecamatan Pesanggrahan, Jakarta Selatan.


“Bila Tengah Sakit, Tahu Pula Nak Minta Doa Orang Ramai”-Rita Rudaini Tuju Pada Siapa?

Pelakon jelita Rita Rudaini tampil menyelar pihak yang suka mengecam individu yang belum divaksin dan memandang mereka sebagai sampah dan penjenayah.

Menerusi InstaStories, pelakon ini seakan kecewa selepas menyatakan terdapat pihak yang sudah divaksin sebelum ini memandang rendah buat golongan yang masih tidak divaksin.

“Masa tengah sihat, sombong , cakap pon mendongak je, Vaksin adalah jiwa dan raga..Vaksin lah penyelamat nyawa.

Kecam orang yang belum vaksin, pandang orang yang belum divaksin ni macam sampah dan penjenayah. Kalau boleh taknak lah berkongsi oksigen dengan orang-orang tak vaksin ni.- tulis Rita

Memberi contoh gambaran, Rita berkata pihak tersebut akan meminta pula doa daripada orang ramai biarpun sebelum ini kenyataan mereka pernah melukakan hati orang lain termasuk rakan-rakan sendiri.

“Bila tengah sakit, tahu pula nak minta doa orang ramai ..Dah lupa sebelum ni menghiris hati orang-orang lain, kawan-kawan lain.”- tambahnya lagi

Rita Rudaini atau nama penuhnya Rita Rudaini Binti Mokhtar turut memberitahu bahawa apabila pihak yang sudah divaksin ditakdirkan sihat, mereka menganggap vaksin tersebut telah menyelamat nyawa mereka dan terlupa bahawa segala apa yang terjadi  merupakan izin-Nya.

“Nanti kalau ditakdirkan sihat..’tu lah korang yang tak vaksin, tengok aku sebab vaksin lah aku takde stage teruk..kan aku dah cakap orang vaksin takkan ke stage 3-4. Nasib baik aku vaksin.

Aku mintak tolong korang cepat-cepat pergi vaksin..Vaksin memang menyelamatkan nyawa korang’.

Dia lupa segala zat di muka bumi ni terjadi dengan izin-Nya”- nasihat Rita

Terdahulu, Rita tampil menyelar sebuah produksi yang terpaksa ditutup berikutan beberapa krew mereka disahkan positif Covid-19. Dia turut memberikan nasihat buat mereka untuk tidak bercakap besar mengenai larangan individu yang tidak divaksin yang ingin datang ke set penggambaran.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Telus Dalam Berniaga Itu Adab”-Normala Samsudin Tegur Isu Harga Ikan Siakap ‘Kayangan’

Isu yang tular di media sosial mengenai pemilik restoran yang menjual hidangan seekor ikan siakap berharga RM1,196 mendapat reaksi dari pelbagai pihak termasuklah selebriti dan bekas personaliti televisyen, Puan Sri Normala Samsudin yang turut tampil memberikan pandangannya.

Menerusi sebuah posting yang dimuatnaik di Instagram, Normala memberitahu bahawa ketelusan dalam berniaga itu adalah sebuah adab .

“Telus dalam berniaga itu adab. Bagitau sekilo berapa harga. Dah masak berapa harga. Kalau mereka tak setuju harga mahal sangat terpulang pada pelanggan.”- pesan Normala

Tambahnya lagi, sebagai pelanggan adakalanya mereka terlupa untuk bertanyakan harga seekor ikan berikutan terlalu lapar dan mungkin takut dianggap sebagai pelanggan yang kedekut.

“Kita sebagai pelanggan kadang-kadang bila tengah lapar lupa nak tanya harga seekor ikan, sebab biar cepat masak, sebab malu nak tanya nanti orang kata kedekut pun ya.

“Tapi sebab tak bertanya itulah kita terjerat. Saya pernah terkena macam ini, nak jaga air muka sendiri dan juga tuan kedai.

Rasa serik juga, tapi bertabah dan fikir baik je la..”- kata Normala

Mahu Pihak Siasat &  Perbetulkan Isu Yang Tular

Dalam pada itu, beliau turut berharap akan ada pihak yang terlibat untuk menyiasat dan memperbetulkan isu yang sedang tular tersebut secara menyeluruh di semua tempat pelancongan.

“La ni harga  barang memang naik melambung..Kita harap ada pihak yang menyiasat dan perbetulkan.

Bukan sahaja di Langkawi, tapi di semua tempat perlancongan.”- katanya lagi

Untuk rekodm, beberapa hari yang lalu, kecoh di media sosial apabila seorang warganet yang mendakwa dia terpaksa membayar hampir RM1,196 bagi hidangan seekor ikan siakap dengan berat sekitar tujuh kilogram sewaktu bercuti di Pulau Langkawi, Kedah.


Ramalan Peserta Gegar Vaganza 8, Bakal Disertai ‘Nama-Nama Besar’?

Tidak lama lagi rancangan realiti popular, Gegar Vaganza akan kembali untuk musim yang kelapan (GV8) . Malah beberapa ‘teaser’ awal GV8 telah pun dikongsi.

Difahamkan, GV8 atau juga dikenali sebagai GV2021 akan bermula sebaik sahaja program All Together Now Malaysia (ATNM) melabuhkan tirainya pada 14 November 2021. Ketika ini, sama seperti tahun-tahun sebelumnya peminat terlebih dahulu membuat spekulasi mengenai peserta GV8 berdasarkan petunjuk beberapa penyanyi popular selain daripada ramalan mereka sendiri.

Bagi edisi kali, dikhabarkan turut disertai ‘nama-nama besar’ dalam industri seni. Malah, kami juga tidak menolak spekulasi tersebut.Sebelum ini, Ratu Etnik Kreatif, Noraniza Idris telah mencuri perhatian ramai apabila menyertai GV7 manakala Linda Nanuwil pula menjadi bintang program realiti pertama yang sertai Gegar Vaganza. Berikut Murai.my kongsikan ramalan bagi senarai peserta GV8 kali ini.

Setelah sekian lama ‘hiatus’ daripada media sosial, kemunculan semula bekas juara Akademi Fantasia di laman Instagram baru-baru ini mencuri perhatian peminat.  Berkongsi foto penampilan terkini nya yang berambut panjang, Shahir turut menulis kapsyen mengenai ‘kembali’ .

Tidak menyatakan apakah maksud mengenai kapsyen tersebut, namun peminat berteka-teki bahawa pelantun Kebahagiaan Dalam Perpisahan ini akan sertai GV8. Bagaimanapun, Shahir menolak dakwaan tersebut. Adakah ia gimik semata-mata?

Ramai yang merindui Nikki Palikat! Manakan tidak, penyanyi yang berbakat besar ini memperlahankan karier seni selepas berkahwin dengan komposer terkenal, Audi Mok sekitar tahun 2009.  Untuk rekod, Nikki yang juga anak saudara kepada penyanyi yang popular dengan lagu Anak Kampung, Jimmy Palikat mula dikenali ramai setelah menyertai program realiti Malaysian Idol musim pertama pada tahun 2004. Selepas itu, Nikki mekar dengan lagu Caramu dan trio bersama mentornya, Ning Baizura dan Allahyarhamah Yanie menerusi lagu Drama.

Mengejutkan! Nama Aliff Aziz disebut-sebut sebagai peserta GV8. Sebelum bergelar pelakon, Aliff terlebih dahulu mencipta nama sebagai seorang penyanyi yang popular dengan single Sayang – Sayang. Ketepikan kontroversi lalu, suami kepada pelakon dan penyanyi Bella Astillah kini giat mendalami ilmu agama dan meluangkan masa bersama keluarga tercinta.

Antara nama besar yang dikhabarkan akan turut sertai GV8. Tidak tolak kemungkinan tersebut, peminat juga menyifatkan Adibah Noor juga sudah sekian lama tidak menghiasi ‘pentas-pentas utama’ dengan kemerduan suara yang dikagumi ramai.

Digelar sebagai selebriti verstail, adakah benar Adibah bakal sertai program realiti ini?

Selain Adibah Noor,  penyanyi yang juga cef selebriti Datuk Fazley Yaakob juga disebut sebagai salah seorang peserta GV8.

Popular dengan jolokan ‘Abang Asmara’ oleh peminat sehingga ke hari ini, kami juga tidak tolak kemungkinan Fazley akan muncul kembali mengubati kerinduan peminat dengan suaranya.  Menerusi carian di laman Instagram Fazley juga telah mengemaskini ‘Singing Masterchef’ sebagai biografi profil nya.

Saban tahun, nama penyanyi dangdut Ani Maiyuni disebut-sebut peminat akan membarisi senarai peserta Gegar Vaganza. Sama seperti tahun ini, Ani sekali lagi menjadi ‘pertaruhan’ peminat dalam GV8. Dalam hantaran terkini Ani, rakan seangkatannya, Haiza Hanafi meluahkan rasa tidak sabar mengenai sesuatu sebelum dibalas oleh peminat peminat GV8. Adakah Ani menepati ramalan peminat kali ini?

Setiap tahun, ada sahaja vokalis kumpulan penyanyi era 90-an menjadi peserta Gegar Vaganza. Malah hampir  kesemua mereka tampil cemerlang dalam program ini sehingga ada diantaranya dinobatkan sebagai juara. Pada tahun ini, bekas vokalis kumpulan Q-Face yang popular dengan lagu Izinkanlah, Fairuz Selamat dikatakan turut sertai GV8.

Meskipun sudah mempunyai pekerjaan tetap, namun Fairuz sering kali membuat ‘cover’ lagu-lagu popular era kini di laman Instagram dan You Tube miliknya.

Nama bekas vokalis Scan, Azan yang popular dengan lagu ‘Kau Dipaksa Aku Terpaksa’  disebut-sebut sebagai peserta GV8.

Malah, menerusi sebuah hantaran di laman Facebook nya pada awal Oktober lalu, penyanyi era 90-an ini mendedahkan akan kembali dengan sebuah kejutan buat peminat. Namun, Azan tidak mendedahkannya dengan terperinci selain meminta peminat tunggu akan pengumuman tersebut.

Menerusi sebuah video ‘teaser’ yang dimuatnaik oleh pihak Astro, kelihatan sebuah topeng muka di atas pasir seakan memberi bayangan mengenai salah seorang peserta GV8. Susulan itu, rata-rata peminat beranggapan bahawa vokalis Amuk yang terkenal dengan identiti di sebalik topeng, Bandi adalah peserta yang dimaksudkan. Untuk rekod, Bandi mempunyai puluhan lagu popular bersama Amuk yang masih didengari oleh ramai peminat sehingga ke hari ini.

Penyanyi bersuara lantang, Ruhil Amani juga diharapkan oleh peminat akan sertai GV8. Memetik laporan media tempatan, meskipun sudah lama berehat dalam industri seni namun penyanyi yang popular dengan Ruhil sudah menyiapkan beberapa single baharu nya. Adik kepada pengacara Ruhil Syafinaz ini juga menyatakan kesediaannya untuk kembali mengiburkan peminat.

Peminat tidak menolak bahawa penyanyi yang popular dengan lagu-lagu ‘evergreen’ seperti  ‘Sekadar Di Pinggiran’, ‘Aku Kehilanganmu’, Francisca akan kembali mengubati kerinduan peminat dalam GV8. Meskipun disifatkan sebagai ‘penyanyi lagenda’ namun mereka tidak menolak Fran akan turut serta, mengikut jejak langkah Jatt Black Dog Bone dalam GV6 sebelum ini.

Seorang lagi penyanyi era 90-an,  Leina Hangat menjadi tekaan peminat sebagai peserta GV musim ini. Leina yang pernah mendapat gelaran Ratu Reggae Malaysia berikutan menjadi penyanyi wanita pertama yang mempertaruhkan genre muzik Reggae dalam industri seni hiburan tanahair kini tampil ayu dengan penampilannya yang berhijab.

Meskipun sudah berhijrah dan enggan memandang semula imej seksinya suatu ketika, namun pemilik nama sebenar Nor Azlina Abd Rahman ini masih mengekalkan nama pentas Liena Hangat berikutan dikenali ramai dengan nama tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Tak siap-siap!!’- Syed Saddiq Berang Mengenai Projek Benteng Banjir Yang Terhenti

Melihat keadaan di Muar yang ditenggelami air akibat banjir kilat baru-baru ini, membuatkan Ahli Parlimen Muar, Syed Saddiq bersuara tentang keadaan semasa kawasan jagaannya di media sosial.

Ahli politik ini bersuara keadaan banjir kilat di Muar dan menyentuh isu projek pembinaan benteng banjir yang sebelum ini telah dibina sedikit demi sedikit bagi menangani masalah banjir, namun setelah pertukaran tampuk pemerintahan projek tersebut terhenti sehingga kini.

1.Benteng banjir dah minta dari dulu. Dulu dah siap sedikit tapi kerajaan bertukar tangan, terus terhenti projek.

Esok saya ke Parlimen dan suarakan hak mereka. Ke mana perginya peruntukan benteng banjir tersebut???

Ahli Parlimen Muar ini mengatakan dirinya akan cuba bantu sedaya upaya kepada mangsa banjir yang terkesan, seperti menempatkan keluarga yang terkesan tinggal di rumahnya.

“2.Keluarga yang terkesan dengan banjir boleh tinggal di rumah saya.

Itu adalah kepunyaan rakyat Parlimen Muar.

Mungkin ini serba sedikit yang dapat saya bantu untuk mereka, sambil saya berada di Dewan Rakyat.

3.Saya akan tolong secepat mungkin. Pasukan Parlimen Muar dah turun bantu mangsa banjir.

Kita akan bersedia untuk banjir yang lebih teruk nanti.

Mana yang terkesan boleh hubungi pejabat saya.” Katanya

Syed Saddiq juga mengatakan pasukannya sedang berusaha memberi bantuan kepada semua mangsa banjir yang terlibat dan meminta doa orang ramai agar usaha memberi bantuan dipermudahkan.

“Doakan Muar. Pasukan saya sedang berusaha bantu semua mangsa yang terlibat.

Semoga semua yang terjejas dengan banjir dapat menerima bantuan secepat mungkin. Dan orang ramai juga dinasihatkan perlu berhati-hati pada musim hujan ketika ini.


“Tanpa Ada Sekor Pun Bagitau”- Amerul Affendi Kecewa Tidak Diberitahu Watak Ditukar Kepada Pelakon Lain

Pelakon berbakat besar, Amerul Affendi meluahkan rasa kecewa apabila wataknya ditukarkan dengan pelakon lain tanpa dimaklumkan terlebih dahulu.

Menerusi tweet di laman Twitter, dia mendedahkan telah ditertawakan oleh seorang pengurus produksi berikutan ingin ubah sejumlah besar syarat di dalam kontrak.

“Bila kau ditertawakan oleh pengurus produksi kerana banyak sangat term nak diubah dalam kontrak.

Dan kemudian tahu-tahu dah ditukar dengan pelakon lain tanpa ada sekor pun bagitau.”- ciap Amerul

Kecewa dengan tindakan tersebut, Amerul turut menyifatkan dia bernasib baik kerana sudah menjadikan lakonan sebagai satu hobi.

“Tengoklah tahap professionalnya industri ni.. Nasib baik dah jadikan lakonan ni hobi sahaja.”- tambahnya

Amerul Affendi atau nama penuhnya Mohd Amerul Affendi bin Mohd Mawardi turut mendedahkan bahawa ini sudah kali ketiga dia berurusan dengan pengurus produksi berkenaan. Malah dia pernah diperli sebagai  ‘demand’ sewaktu berada di lokasi penggambaran.

“Dan ini kali ke-3 berurusan dengan pengurus produksi ni. Ingat lagi bagaimana dia menganjing waktu di lokasi kata ‘wah bukan main ko ye sekarang demand betul’, sambil kawan-kawan dia ketawa.

Lepas pada projek tu tahu-tahu nama dah dijaja ke merata tempat kata demand melampau.”- dedah Amerul

Susulan itu, Amerul turut bertanyakan kepada orang ramai mengenai rasional sikapnya membuat tuntutan di atas hak yang sepatutnya.

“Demand kah kalau menuntut hak yang sepatutnya.. Demand kah kalau masih buka untuk berunding bagi mendapat persetujuan yang baik kedua-dua belah pihak..

Ingatkan bila dah terduduk dek kerana pandemik dulu akan berubah lah pemikiran dan perangan bila sudah boleh bekerja kembali.”- jelasnya

Tweet yang dimuatnaik oleh pelakon itu tersebut turut disokong oleh pelakon jelita, Diana Danielle yang turut memahami perasaan Amerul.

“Saya mengetahui perasaan awak. Mereka mengatakan kita “sukar” untuk bekerja bersama.

Realitinya, diorang tak profesional dan tak reti bila kita laksanakan hak.”-komen Diana

Memetik laporan Utusan, Amerul mempunyai sebab menjadikan bidang seni lakonan sekadar hobi walaupun ramai yang memuji bakat lakonannya. Amerul kini lebih selesa meletakkan fokusnya kepada bidang pertanian dan penternakan yang diceburi sejak beberapa tahun lalu meskipun kadangkala rasa rindu terhadap dunia lakonan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Elak Posing-posing’- Ustazah Asma Harun Bimbang Dengan Wanita Yang Suka ‘Upload’ Foto Di Media Sosial

Memuatnaik foto dan video di sosial media sudah menjadi rutin harian masyarakat zaman moden masa kini terutama bagi kaum hawa, pasti ada saja yang ingin dikongsikan dan dimuatnaik di akaun sosial media masing-masing.

Melihat terlalu ramai yang memuatnaik gambar diri di sosial media membuatkan ustazah Asma Harun menitip pesan buat semua kaum wanita, agar menapis gambar-gambar yang dimuatnaik supaya tidak menarik perhatian atau pun pujian orang ramai.

“Muslimah solehah yang lembut hatinya, bila kita ‘perlu’ muatnaik gambar di medsos (media sosial), tapis bukan cari yang menawan hati hingga menarik pujian.

Kita tapis cari yang paling sederana, elak posing-posing. Allah tahu apa dalam hati.

Pesanan untuk diriku jua.” Kongsi Ustazah Asma

Melihat perkongsian berbaur nasihat di Instagram ustazah Asma, rata-rata ramai kaum hawa menerima teguran tersebut dengan hati terbuka dan ramai yang mengucapkan terima kasih kepada pendakwah tersebut atas peringatan yang diberikan.

“Allahuakbar… Terima kasih atas peringatan ustazah.”

“In Shaa Allah ustazah.. Terima kasih pesanan kasih sayang ni.”

“Terima kasih ustazah, semoga dilindungi selalu.”

“Terima kasih atas perkongsian.” Komen mereka

“Semoga dijauhkan dari hasad dengki manusia. Ameen. Moga dijauhkan dari dengki.”

Ada betulnya apa yang dinasihatkan oleh ustazah Asma ini, jadi kaum hawa lepas ni kenalah tapis foto-foto yang ingin dimuatnaik di akaun sosial media.


“Wanita Itu Sedang Berjuang Melawan Pengganas”- Diana Danielle Kagum Dengan Isteri George Clooney

Pelakon popular, Diana Danielle memuji tindakan isteri kepada aktor Hollywood terkenal, George Clooney iaitu Amal Clooney yang tidak mahu anak mereka didedahkan kepada khalayak ramai.

Menerusi Insta Stories, aktres ini menyifatkan Amal sebagai seorang pahlawan yang melindungi anak-anaknya  dan dalam masa yang sama dia dapat melindungi orang lain daripada ancaman bahaya.

“Amal adalah seorang pahlawan! Melindungi anak-anaknya agar dia dapat melindungi orang lain daripada bahaya.”- tulis Diana

Tambahnya lagi, Amal  yang merupakan seorang peguam dan aktivis kini sedang berjuang melawan pengganas selain menegaskan ia bukan satu gurauan.

“Wanita itu sedang berperang melawan pengganas, ini bukan satu gurauan. Sekurang-kurangnya yang boleh anda lakukan adalah melindungi dan tidak mendedahkan anak-anaknya.”- tambah Diana

Memetik laporan BBC,  George sebelum ini telah mengeluarkan surat terbuka yang meminta media untuk tidak menyiarkan foto yang menunjukkan wajah anak-anak mereka. Bintang itu berkata imej sebegitu akan meletakkan anak mereka yang juga pasangan kembar dalam bahaya terutamanya kerana isterinya adalah seorang  peguam hak asasi manusia yang meletakkan kumpulan pengganas dalam perbicaraan.

“Kerjaya isteri saya yang menyebabkannya berhadapan dan membicarakan kumpulan pengganas dan kami mengambil langkah berjaga-jaga untuk memastikan keluarga kami selamat.

Kami tidak dapat melindungi anak-anak kami jika mana-mana penerbitan meletakkan wajah mereka pada muka depan (cover). “-jelas George

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dipanggil Polis Arab! Yatt Hamzah Kongsi Kisah Menyentuh Hati Di Hadapan Kaabah

Pelakon dan pengacara, Yatt Hamzah berkongsi kenangan terindah buat dirinya ketika menunaikan umrah di tanah suci baru-baru ini di Instagram nya.

Ibu kepada enam cahaya mata ini meluahkan rasa terharu dan bersyukur, kerana diberi peluang berada dekat dengan kawasan Kaabah dan berpeluang menyentuh Hijir Ismail ketika menunaikan umrah pada hari kelima di tanah suci.

Bukan itu saja, wanita ini bertuah ini juga berkongsi bahawa dirinya dapat bersujud syukur di hadapan Multazam tanpa perlu risau dipijak oleh orang ramai berikutan kawalan ketat di sekitar Kaabah dan peraturan prosedur operasi standard Covid-19 di sana.

“Semalam 6 November 2021 Umrah kelima yang paling istimewa

Umrah sekarang tak sama macam dulu. Dah tak boleh pegang Kaabah dan Hijir Ismail, apatah lagi Hajarul Aswad selepas Tawaf.

Tapi rezeki Bonda, dipanggil polis Arab untuk masuk ke ruangan wheel chair. Dapat berada dekat dengan Kaabah walaupun tak pegang.

Dapat pegang Hijir Ismail yang dirindui..

Dapat sujud syukur depan Multazam tanpa dipijak kepala dan tangan ini.

MasyaAllah terima kasih Allah. Nikmat mana lagi yang kita nak dustakan..

Alhamdulillah. Sebaknya Allah sahaja yang tahu.. Aku ni hamba penuh hina dan dosa.. Tapi KAU masih pandang aku Ya Allah yang Maha Penyayang lagi Maha Pengampun.” Luahnya

Melihat perkongsian Yatt di Instagram membuatkan orang ramai turut berasa sebak dan terharu sama, dan masing-masing meluahkan agar dapat menjejakkan kaki di tanah suci satu hari nanti.

“Subhanallah, Alhamdulillah, Allahuakbar, Ma Shaa Allah kak Yatt Hamzah, dapat memegang Hirj Ismail. Hajar Aswad dan Kaabah melihat dekat-dekat syukur Ya Allah, Aamiin Ya Rabbal A’lamin.”

“Semoga bonda dapat umrah mabrur.. Doakan saya sampai ke sana juga bonda.”

“Alhamdulillah… Bestnya dapat dekat Kaabah… Moga ada rezki dapat ke sana dan dapat dekat dengan Kaabah.. Aamiin.. Aamiin.. Aamiin Ya Rabbal Alamin.”

“Sebak melihat Kaabah.. Ya Allah rindunya dan doakan agar dapat ke sana bersama anak-anak InsyaAllah.”

“Subhanallah… Alhadulillah.. Allahuakbar..” Komen mereka

Bertuahnya Yatt Hamzah, dapat berada dekat dengan Kaabah, menyentuh Hijir Ismail dan dapat bersujud syukur di hadapan Multazam di tanah suci.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kejam! Foto Wajah Iqbal Zulkefli Disunting Jadi Babi & Anjing

Usahawan Ahmad Iqbal Zulkefli tampil memohon maaf di atas segala kesilapannya dan mengakui tidak menyimpan sebarang dendam pada pihak yang telah menyunting foto-fotonya.

Menerusi hantaran yang dimuatnaik di Instagram, kelihatan beberapa foto Iqbal telah disunting dan disamakan dengan beberapa haiwan seperti anjing dan babi susulan pelancaran single pertama nya baru-baru ini. Bagaimanapun, usahawan yang kini bergelar penyanyi itu bertindak sebaliknya dengan tampil memohon maaf di atas segala perbuatan yang telah mengundang kemarahan semua pihak.

“Saya memohon maaf atas segala perbuatan yang mengundang kemarahan semua di sini. Saya banyak khilaf, harus terima  segala ini dengan hati yang terbuka.”- tulis Iqbal

Tambahnya lagi, dia akui tidak menyimpan sebarang dendam kerana mengetahui tidak semua perkara yang dilakukannya itu adalah betul.

“Sedikit pun saya tidak berdendam kerana saya tahu tidak kesemua perkara saya lakukan itu betul. Doakan saya dapat menjadi lebih baik.

Saya betul-betul meminta maaf atas segala yang tidak menyenangkan.”- katanya lagi

Dalam perkembangan berkaitan, tinjauan Murai MY di ruangan komen mendapati rata-rata netizen terkejut dan kecewa dengan tindakan pihak yang tidak bertanggungjawab yang menyunting foto usahawan tersebut. Malah mereka turut memintanya untuk membuat laporan polis.

“Jahatnya manusia ni. Tak suka sekalipun, jangan la buat sampai macam ni. Dosa sama-sama manusia ni la paling susah saat-saat ko nak mati nanti. Jaga la penulisan, jaga la bahasa. Dok diam-diam sudah.”

“Ya Allah..kalau sampai macam ni buat la report dk, Melampau ni.”

“Semoga terus kuat dan jadi versi diri sendiri yang lebih baik di masa hadapan. Yang mengata tu pun tanggung la dosa edit muka orang macam tu. kat akhirat nanti haa jawab la sendiri nanti.”

“Astaghfirullah..Kalau tak suka pun jangan la nak edit macam tu ..Last-last encik iqbal dapat pahala, awak yang dapat dosa.” tulis mereka

Terdahulu, pernah tular video yang menunjukkan  Iqbal memijak duit di atas lantai sehingga mendapat pelbagai kecaman ramai termasuklah pelakon, Aeril Zafrel yang memerlinya memijak duit adalah satu tindakan yang tidak baik.


Scammer Guna Nama Kelab Peminat, Shahrulezad Pesan Orang Ramai Hati-Hati

Tular di media sosial milik pengarah dan penerbit Radius One Production, Shahrulezad Mohameddin, yang memberi pesan kepada orang ramai agar berwaspada dengan akaun scammer ini.

Pengarah ini memuatnaik tangkap layar mesej milik seorang individu yang menggunakan nama akaun sebagai kelab peminatnya (@budakijat_fanpage), di Instagram untuk menipu orang ramai.

Berikutan itu, Shahrulezad segera memberi pesanan kepada orang ramai agar tidak mengikuti akaun tersebut.

Jangan approve request ni.” Kongsinya tegas

Dalam pada itu, pengarah ini juga berkongsi sedikit perkembangan mengenai keadaan dirinya ketika ini di mana kesihatan dirinya semakin beransur pulih. Menurut Shahrulezad, doktor telah mengesahkan dirinya sudah boleh bernafas secara normal dan tahap oksigen juga berada dalam paras yang baik.

“Oh btw abam ada berita baik untuk korang.

Alhamdulillah abang dah tak perlu lagi bantuan mesin oksigen untuk pernafasan abam.

Doktor kata abang dah boleh bernafas secara normal. Oksigen level pun normal dah.

Pagi tadi check 98. Alhamdulillah. Syukur. Cuma ada masalah breathing sikit kesan dari virus Covid serang paru-paru abam.

Jadi ambil masa untuk pulih sepenuhnya. Tak per lah. Abang terima jer dengan lapang hati. Cuma kena banyakkan senaman paru-paru.

Doakan semua keadaan semakin baik yer. Dan terima kasih banyak-banyak sebab ramai yang mendoakan abam.

Jaga diri semua. Muah muah. XOXO.” Kongsinya lagi

Melihat perkongsian pengarah tersebut di Instagram, membuatkan ramai rakan selebriti dan peminat mengucapkan syukur kerana keadaan pengarah tersebut beransur pulih.

“Alhamdulillah! Take care abang” – @elvinamohamad

“Yang penting makin sihat.. Syukur alhamdulillah. Bila kita sakit bang.. Kita cuma nak sihat, nak solat, nak jaga ibadah kita.. Nikmat sangat kan. Allah dengar doa mu.. MasyaAllah.” – @azzaelite

“@budakijat baki-baki Covid tu pass je kat scammer ni Ijat. Pastu abiskan oksigen siap-siap, jangan bagi dia. Geram je aku, scammer hanat ni. Alhamdulillah Ijat kau makin ok. Sikit je lagi dah nak boleh ootd kat Langkawi. Aku tunggu kau kat sini.” – @azhan_rani

Melihat komen dari Azhan Rani tersebut, pengarah ini memberi komen balas yang cukup santai kepada rakannya itu di ruangan komen Instagram nya.

“@azhan_rani Ya Allah. Tak sabarnya aku nak jumpa kau kat Langkawi An.” Komen Shahrulezad

“Beli pati ikan haruan, bagus untuk sembuhkan paru-paru yang luka kena serangan Covid jahat tu. Suami saya bekas Covid tahap 5.”

“Alhamdulillah Ijat dah beransur pulih.” Komen peminat

Ramai yang mendoakan kesihatan pengarah terkenal ini, sama-samalah kita mendiakan agar penerbit Radius One Production kembali pulih seperti biasa.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Dia Tetap Positif & Ceria”- Fasha Sandha Ajak Orang Ramai Doakan Kesembuhan Shahrulezad

Pelakon jelita, Fasha Sandha menyeru semua pihak untuk mendoakan kesembuhan pengarah dan penerbit terkenal, Shahrulezad yang kini berada di Hospital Sungai Buloh disebabkan COVID-19.

Menerusi hantaran di Instagram, pelakon ini mendedahkan bahawa Shahrulezad tetap positif dan ceria walaupun berada di hospital.

“Boss kami Sutradara/Penerbit @budakijat masih di Hospital Sungai Buloh.

Kesayanganku, sama-sama kita doakan kesembuhan yang cepat buat boss kami. Dia tetap positif dan ceria walaupun dalam hospital.”- tulis Fasha

Tambahnya lagi, pengarah tersebut mempunyai semangat positif yang menakjubkan dan sempat berseloroh dalam group chat mereka.

“Semangat positif dia memang sangat amazing, dalam group siap buat lawak. Gambaq selfie dia pun manis je kan walau dalam hospital.

Cepat sembuh boss kami..Semoga dipermudahkan, dan cepat keluaq berkarya balik InsyaAllah.”- doa Fasha

Hantaran yang dimuatnaik oleh Fasha itu mendapat perhatian ramai termasuk dari Shahrulezad sendiri yang terharu apabila menerima doa ikhlas dari mereka.

“Awww this is so sweet girl. Terima kasih sebab doakan abang yer. Terharu sangat bila terima doa-doa ikhlas dari kawan-kawan.”-Komen Shahrulezad

A post shared by shahrulezad mohameddin (@budakijat)

Sekadar info, pengarah dan penerbit Radius One Production itu mengumumkan bahawa dirinya disahkan positif Covid-19. Dia turut menjelaskan bahawa  dia hanya mendapat keputusan negatif bagi ujain pengesanan Covid-19 pada awalnya sebelum membuat keputusan untuk melakukan ujian RPK dan mendapati dirinya dijangkiti wabak berkenaan.

Sama-samalah kita doakan agar pengarah Shahrulezad diberikan kesembuhan dengan segera…


Huawei nova 9 Baru Dilancarkan Di Malaysia, Tawarkan Hadiah Percuma Bernilai RM829

Berita baik buat peminat telefon pintar dari jenama HUAWEI. Terbaru, mereka baru sahaja melancarkan HUAWEI nova 9 secara rasmi di Malaysia dan tersedia untuk pra-
order mulai hari ini.

Sebenarnya telefon bimbit untuk siri ini dipasarkan sebagai midranger tetapi dilengkapi dengan ciri seperti premium, antaranya paparan melengkung, dan kamera utama 50MP 1/1.56 inci yang besar.

Dalam pada itu, perincian lain, HUAWEI nova 9 dikuasakan oleh processor Snapdragon 778G beserta 8GB RAM dan 256GB ruang storan. Dalam erti kata lain, model ini tidak mempunyai masalah untuk mengakses pelbagai aplikasi terbaru.

Sudah semestinya ramai yang akan memberi perhatian kepada kualiti kameranya. HUAWEI nova mempunyai kamera utama  dilengkapi dengan sensor sebesar 50MP manakala kamera swafoto pula hadir dengan sensor 32-megapixel. Selain itu, model ini turut dilengkapkan dengan tiga lagi kamera belakang dengan lensa yang terdiri daripada 8-megapixel ultrawide, 2-megapixel depth dan 2-megapixel macro.

Akhir sekali, HUAWEI nova 9 didatangkan dalam dua warna menarik iaitu warna hitam dan biru yang penuh bergaya.. Apa tunggu lagi dari sekarang hingga 19 November, pengguna boleh membeli HUAWEI nova 9 pada harga RM1,999 dengan hadiah percuma yang menarik bernilai sehingga RM829*! Termasuklah FreeBuds Pro yang berharga RM699. Menarik bukan, dapatkannya HUAWEI Store Online, Senheng, HUAWEI Official Store di Shopee dan HUAWEI Flagship Store di Lazada.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Sebulan Kau Tidur Dengan Aku’- Skandal Syuk Sahar Meroyan?

Kemelut rumahtangga yang melanda pelawak terkenal Syuk Sahar dan isterinya Rossalennah Natassyiah Asshaferah atau dikenali sebagai Rossa Sera ini tidak surut, sebaliknya semakin kuat diuji.

Baru-baru ini Sera memuatnaik tangkap layar mesej perbualan skandal suaminya di Instagram, dan kandungan mesej tersebut mengejutkan sesiapa saja yang membacanya.

Menerusi mesej perbualan yang di screenshot dari telefon suaminya itu, Sera mendapat tahu bahawa wanita berkenaan (skandal) mendedahkan suaminya telah meniduri wanita tersebut selama sebulan.

Bukan itu saja, Sera juga mendapati gara-gara suaminya tidak menjawab panggilan telefon dari wanita tersebut baru-baru ini. Wanita tersebut (skandal) meluahkan rasa tidak puas hatinya di dalam mesej yang dihantar kepada suaminya.

“Siap ss (screenshot) dari phone kau aku call kau pagi tadi

SEBULAN KAU TIDUR DENGAN AKU TAK ADA SEKALIPUN KAU IGNORE CALL! LEBIH SEBULAN PUN KAU TIDUR DENGAN AKU. APA SI** KAU TAKUT SANGAT. Sampai tak angkat

Kau sah-sah bukan dekat rumah. Baru gerak balik KL bohhh!

Kau tunggu kejap aku pula post” Luah wanita tersebut

Semoga Sera tabah dan kuat hadapi ujian rumahtangga yang dilaluinya ketika ini.


“Ada Hati Nak Merayu Hukuman!!!”-Iesya Toh Berang Dengan Keinginan Penyerang Masjid Christchurch

Insiden tembakan yang dilakukan oleh penyerang di Masjid Christchurch sebelum ini mendapat reaksi dari pelbagai pihak termasuklah pengacara, Iesya Toh.

Menerusi hantaran yang dimuatnaik di Instagram, Iesya meluahkan rasa berang terhadap pesalah yang merayu hukuman penjara sepanjang hayatnya diringankan kerana mendakwa pengakuan bersalah dibuat ketika dia berada dalam keadaan tertekan.

“Masih Ingat lagi setiap tembakan dia pada saudara Islam kita di NZ.

Dengan penuh keganasan dan kekejaman, ada hati nak merayu hukuman!!!”- tegas Iesya

Tinjauan Murai MY di ruangan komen, hantaran itu mendapat pelbagau reaksi dari netizen termasuk ada yang ingin pesalah tersebut dikenakan hukuman mati.

“Jika Muslim yang lakukan ini, kita dilabel sebagai pengganas.”

“Pandai pulak dia buat alasan tertekan..Masa nak bunuh orang tak fikir pulak. Elok dia dijatuhkan hukuman mati je..”

“Tak boleh dimaafkan. Dia tembak macam tu je. Macam main game padahal tu manusia betul.”

“Ada hati nak hukuman ringan..” ujar mereka

Memetik laporan Harian Metro, lelaki itu yang dikenali sebagai Tarrant, bersenjatakan senjata api semiautomatik menyerang umat Islam yang menunaikan solat Jumaat di Masjid Al Noor sebelum ke satu lagi masjid di Linwood. Dia turut melakukan penstriman langsung ketika membunuh mangsa termasuk warga tua, wanita dan kanak-kanak .

New Zealand tidak mempunyai hukuman mati dan ketika prosiding keputusan itu pada Ogos tahun lalu, Hakim Cameron Mander berkata, dia menjatuhkan hukuman paling berat atas perbuatan tidak berperikemanusiaan itu.

Dia mungkin akan terlepas dengan hukuman dunia, tetapi dia tidak akan terlepas dengan hukuman di akhirat…

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.